Zorionak Mac OS X | Teknopataren txokoa\n2011(e)ko martxoak 25 Apliak 4 iruzkin\n2001eko martxoaren 24an, Applek salgai jarri zuen Mac OS X sistema eragilearen lehen bertsio ‘ofiziala’, 10.0. zenbakia zeramana. Artean hiru urte ziren lehen iMac-ak irten zirela, eta urte erdia falta zen lehen iPodak argia ikus zezan. Beldurrik gabe esan daiteke “Cheetah” ezizena zeraman sistema eragileak inflexio puntua markatu zuela Appleren historian.\nMac OS X erditze luuuze baten ondoren jaio zen. 1990eko hamarkadan, Applek gorriak ikusi zituen, Mac ordenagailu eskaintza desordenatu eta garestiegia eta, batez ere, Mac haiei bizitza ematen zien Mac OS sistema eragilearen zaharkitzearen ondorioz. Oinarrian 1984ko Macintoshen sisteman oinarritzen zen garai hartako Mac OS sistema, petatxoak bata bestearen gainean ezarrita. Txarrena memoriaren kudeaketa zen: sistemak memoria esparruak babesten ez zituenez, nahiko zen aplikazio batek errorea ematea sistema eragile osoa kolgatzeko. Arazo hori areagotu egin zen Mac OS 7.5etik aurrera, sistemak generazio zaharreko Motorola 68k eta PowerPC erakoei euskarria eman behar zienean.\nMac OS 7.5en erabiltzaileo torturatzen gintuen mezua: Error Tipo 11\nArazo horiek ikusita, Apple generazio berriko sistema eragile bat sortzeari ekin zion. Sistema modernoa nahi zuten, memoria babestua zuena, aplikazio batek huts egitean osorik jausiko ez zena… eta Mac OSen betiko erabiltzaile esperientzia atsegina emango zuena. Copland ezizena jarri zioten proiektuari… …eta hainbat aldiz huts egin ondoren, ideia bertan behera utzi behar izan zuten Cupertinon.\nBeOS, garai batean Mac OSen ordezko segurutzat jotzen zena\nSistema berriaren beharra gorria zen, hala ere, eta Apple inguruan bilatzen hasi zen, sistema hirugarren bati enkargatu edo erosteko asmoz. Hautagai nagusiak hiru ziren:\nurte batzuk lehenago Applen bertan aritutako Jean Louis GasseÃ©k sortutako BeOS, garai batean irabazle ziurtzat ematen zena; hain ziurtzat ezen GasseÃ© harroegi jokatzen hasi zen Appleren aurrean, harik eta Apple nekatu eta Be enpresa antzarrak ferratzera bidali zuen arte.\nBIgarren aukera… horreur! …Microsoft bera zen! Gates prest zegoen Windows NTren bertsio bat egokitu eta Appleri saltzeko, eta negoziazioak oso-oso aurreratuta izatera ailegatu ziren, Applek hirugarrenaren alde egin zuen arte.\nAppletik urte batzuk lehenago kaleratu zuten Steve Jobs, eta hark beste informatika enpresa bat sortu zuen, NEXT izenekoa. Ordenagailu propioak egin zituen garai batean, baita haientzako sistema eragilea. Zaila izan zen, batez ere Jobsek ez zuelako ezer jakin nahi kaleratu zuen enpresaz, baina azkenean Applek NEXT erosi eta haren sistema eragilea, NEXTSTEP, Appleren txapaypinturatik pasa eta Mac OS X bihurtu zen.\nNeXT CUBE, gaur egungo MacPro-en aitona\nMac OS Xen jaiotzak espektazio handia sortu zuen. Hilabete batzuk lehenago, Applek beta publiko bat jarri zuen salgai. Haren sorpresarik ikusgarriena erabiltzaile interfazea zen. Aqua deitu zioten, eta ordura arte ikusi gabeko estetika zaindua zuen: lehio eta menu gardenak, kolore biziak, ordura arteko sistema grisetatik oso urruti… Jobsek aurkezpenean esan zuenez ‘ikustean miazkatzeko gogoa ematen duen interfazea sortu dugu’.\nHori bai, Mac OS X 10.0 hura oso kritikatua izan zen, gauza asko eta asko baizituen hobetzeko\nMultimedia euskarria guztiz garatu gabe zegoen: Mac OS Xen multimedia funtzioak kontrolatzen dituen QuickTime guztiz garat gabe zegoen, eta beraz ez zegoen DVDrik ikusterik, esaterako. Askotan oso motel funtzionatzen zuen, sistemaren kodeak artean zeukan ‘debug’ kode bolumenaren ondorioz…\nInterfazea oso ezberdina zen Mac OS 9tik, eta hartan sarri erabiltzen ziren hainbat gauza (Sagarraren menua pertsonalizatzea, esaterako, ezinezkoak ziren).\nHorrenbeste kolorinekin, diseinu alorreko maczaleak berehala hasi ziren kexatzen: interfazeak distortsio gehiegi sortzen zuen koloreak xehetasun handiz bereizi behar dituztenentzat.\nZorionez, Mac OS Xek ‘Classic’ ingurua zekarren, Mac OS 9 emuladore moduko batean exekutatzeko softwarea. Horrela, sistema berriarekin inkonpatibleak ziren aplikazio gehienak erabiltzen jarraitzeko modua bazegoen….\nHain zuzen ere, Classic inguru hori da hamar ute hauetan galdu den funtzioetako bat. Denborarekin, Mac OS X helduago egin zaigu, kolorintxuak alde batera utzi eta askoz ere irudi sobriagoa du orain. Ea zer sorpresa datorren 10.7 bertsioarekin, itxuran behintzat aldaketa handia ekarriko dituela ematen du eta….\nLuistxo\t2011(e)ko martxoak 25\nOso interesgarria, jauna. Mac OS X ez dut tragatzen, dena den.\njoxe\t2011(e)ko martxoak 25\nEskerrik asko iruzkinagatik, Luistxo. Gustatu ala ez, nire ustez ezin da ukatu OS Xek mugarria markatu zuela etxerako sistema eragileen interfazeetan.\nKuriosoa da (sarrera idaztean nabarmendu nahi nuen eta gero ahaztu zitzaidan) justu urteurrenaren bezperan Bertrand Serlet -OS Xen ‘aitatzat’ jotzen denak- Appletik alde egin izana. Gustura entzungo nuke horren arrazoien (eta ondorioen) inguruko hipotesiren bat 🙂\nInternet-Historia\t2011(e)ko martxoak 26\nLuistxo naiz berriro. Gorde dut pieza deliciouseko neure internet-historia gakoan. Horixe da izenean klikatuta topatuko duzuna.\nTamainoz aldatzen eta tokiz mugitzen diren ikonoen mugarria asmatu zuenak heriotza merezi du.\njoxe\t2011(e)ko apirilak 2\nJajajajaa!!!! Horretan arrazoi duzu, zertarako ukatu!\nPentsatzen jarrita, harrigarria da OS Xen interfazean oso ideia onak zirenei zer kasu gutxi egin dien Applek berak. Horietkao bat ‘Sheet’ etako elkarrizketa koadroak dira: dokumentu bat gordetzeko elkarrizketa koadroa dokumentuari itsatsita agertzen da, leiho asko irekita dituzunean argi eta garbi gera dadin gordetzeko ekintza zeini dagokion. Ideia oso ona iruditzen zait, benetan lagungarria.\nBaina gero, beste gauza batzuetan hain zurruna den Applek, ez ditu garatzaileak bultzatu sistema hori erabiltzera. APlikazio bakoitzak bere erara jokatzen du: batzuek Sheet bat erabiltzen dute, beste batzuek betiko leiho ‘modala’…\nEnfin, un lio!


PROIEKTUA – Alternatibak eta Politika Publikoak Elikatzen\nMapa hau elikadura burujabetza gure lurraldeko eraldaketa politiko ikuspegiaren inguruko ikasketa eta hausnarketa kolektibo baten ondorio izan da. Elikadura eskubide eta eraldaketarako motor gisa irudikatzen dugu eta ingurumen eta sozial-sistema justuago, orekatuago eta jasangarriago bat sustatu ahal dugula uste dugu, bizitza erdigunean jarriko duena.\nGainera, lurraldea eta bertakoa bide estrategiko bezala ulertzen ditugu gure eskubideak lortzeko alternatibak eraikitzerako orduan. Bertako izaeran aurkitzen dugu autonomia gehiago, non gure sistema agroekologikoak ezarri eta bertako egoerara egokituko diren, harremanak eta kolektibotasuna indartuz. Bertako izaera berreskuratu behar dugula diogu, elikadura burujabetza sustatuko duten alternatiba praktiko eta errealak eraikitzetik beste bizi eredu batetara eramango gaituzten gainontzeko burujabetzetara.\nEuskal Herrian beste bizi ereduak lortzeko burujabetzak ereiten, 2015\nPolitika Publikoak Elikatzen: elikadura burujabetza eraikitzeko aldeko politika publikoak\nWebgune hau fitxategi bizi eta kolektibo bat lortzeko abiatu zen, non elikadura burujabetza edota hau lortzeko beste eremu batzuetan dauden esperientziak jasotzeko helburua duen.\nLehenik, Bide berriak: Elikadura burujabetza Euskal Herrian dokumentalaren bitartez elikadura burujabetza markoan zeuden esperientzia ezberdinak sozializatu genituen. Dokumentalaren ondorengo hausnarketaren marko teorikoa Euskal herrian beste bizi ereduak lortzeko burujabetzak ereiten txostenean aurkeztu zen, eta Euskal Herriko esperientzia konktretuetako gako eta tresnak bildu ziren.\nOndoren, Elikadura Burujabetzarako bertako politika publikoei buruzko Mintegi Internazional bat egin genuen, Politika publikoak elikatzen, eta Rumaniako Foro Europeo Nyéléni-n parte hartu genuen. Bietan Europako bertako esperientzia ugari ezagutu genituen eta bertan ikasi eta jasotako informazioa mapa honetan gehitu dugu.\nZertarako eta norentzako?\nElikadura burujabetza helburu duen esperientzia konpartitu edota esperientzia hauek ezagutu, elkarbanatu eta sareak eratzea nahi duen pertsona, kolektibo edo administrazio orori zuzenduta dago webgune hau.\nEsperientzien sailkapena errazteko ondoreko azpitaldeak egin dira: lan egiten ari den eremua (BURUJABETZAK), zer egiten ari den (TRESNAK), nor sustatzen ari den (NORTZUK) eta NON egiten ari den.\nMapa hau kolektiboa eta bizia izaten jarraitzeko guztion partehartzea beharrezkoa da. Ezagutzen dituzuen esperientzia ororen informazioa igo dezakezue webgunera, PARTE HARTU zatian, edo esperientzia berrien sorreran lagundu ahal dizuten jendearekin kontaktuan jarri edota esperientzietan informazioa gehitu edo aldatzeko gurekin kontaktatu\nMapan elkar ikustea espero dugu!\nBizilur (Lankidetzarako eta Herrien Garapenerako Erakundea) elkartetik onartzen dugu iparralde edota hegoaldeko pobreziaren eta ezberdintasunen jatorria sistema neoliberal eta patriarkatuan dagoela. Gure helburua, beraz, dominazio sistemei eta hauek, gehienbat nekazal eta landa eremuan,sortzen dituzten ondorio negatiboei aurre egitea, estrategia alternatiboak erikitzeko asmoz. Bestalde, baserritar mugimendutik sortutako proposamena, Elikadura Burujabetza, harreman sozial berriak eraikitzeko oinarri gisa ulertzen dugu. Ildo honetatik, beste herri mugimendu eta kolektiboekin aliantzak eginez gainontzeko esfera eta lurraldeetara zabaldu nahi dugu.


Badakizu atikoak oso bila dabiltzala eta area pribilegiatuago batean daudenak. Aprobetxatu Vilanovako erdialdean dagoen terraza eder honetaz gozatzeko. Saltzeko dauden atiko bakarretako bat dugu zuretzat. Itsasora begira terraza eder batekin eta ikuspegi zabal eta bikainekin. Hiru logelen banaketa ona, egongela terrazara sartzeko, sukalde handia, komuna eta balkoia atzealdean. Parket zoruak eta gas naturalaren berogailua. Igogailua duen eraikina. Francesc Macià etorbidean dago, Udal merkatua, udal igerilekua eta Rambla Principal inguruan. Galduko al duzu? Prezioak ez ditu zergak (ITP, BEZ eta AJD), notario tasak edo erregistro tasak barne.\nKomunitate Gastuak 115€


Drogei buruz solasean | Ikus-entzunezkoak\nDrogei buruz solasean\n2018-01-15 -n itzul-kargitaratuta\nBlai gazteon telebistan drogei buruz hiztektan aritu dira Jokin Segovia Ai Laket! elkarteko kidea, Aitor Aspuru “Drogas, capitalismo y movimientos radicales. Fragmentos para un discurso crítico en Euskal Herria” liburuaren egileetako bat eta Maider Gorritiberea herri mugimenduko kidea.\nEspazioaren erabilera: mahai borobil baten inguruan, solaskide guztiek elkar ikusten dutela.\nBegirada: grabatzen ari direnez, moderatzaile eginkizuna duenak kamerari begiratzen dio tarteka azalpenen bat emateko, baina bestela solaskideei begiratzen die. Gainera, hitza emateko ere erabiltzen da.\nTxandak errespetatzea: solaskide bakoitzaren txanda errespetatzen da. Inork ez du inor eten.\nDiskurtsoaren antolaketa: lehenik, moderatzaileak gaia plazaratu eta parte hartzaileen aurkezpena egin du. Ondoren, gaiari buruzko oinarrizko galdera batekin abiatu du moderatzaileak lehen txanda. Denek hitz egin ondoren, esandakoa bildu, laburtu eta birformulatu egin du moderatzaileak eta hurrengo galdera bat planteatu. Solaskideek haien iritzia eman dute eta aurrekoak esandakoari erreferentzia egin diote hainbatetan ados zeuden ala ez esan eta hori azaltzeko. Azkenik, moderatzaileak jarri dio bukaera.\nKategoria 2018, Batua + euskalkia, Begirada, Besteak, Bideoa, D eredua, Diskurtsoaren egitura, Espazioaren erabilera, Eztabaida, Iruzkinak, Jendartea, Topatu, Txandak errespetatzea, youtuben, etiketak Ai Laket, BLAI | Gazteon telebista, Drogak, Gazteak, Herri mugimendua by itzul. Gorde lotura.


Izarbidean elkartea lagunduko du La Caixa Fundazioak - Lea-Artibai eta Mutrikuko Hitza : Lea-Artibai eta Mutrikuko Hitza\nIzarbidean elkartea lagunduko du La Caixa Fundazioak\nAisialdi eta gizarteratzearen bidez aniztasun funtzional sentsoriala dutenen bizi kalitatea hobetzea helburu duen Markina-Xemeingo elkartearentzat laguntza garrantzitsua dela esan dute, proiektua bermatu eta aurrera eraman ahal izateko.\nLa Caixako arduradunak eta Izarbidean elkartekoak hitzarmena sinatzen, Izarbideanen Topagunean.\nLa Caixaren laguntza izango du, aurten ere, Markina-Xemeingo Izarbidean elkarteak. Atzo [urriak 9] sinatu zuten hitzarmena Luis Egurrola Izarbidean elkarteko lehendakariak eta Caixabank erakundeko arduradunek: Ana Garibi Saenz de Buruaga Euskal Herriko eta Kantabriako Gizarte Ekintza Arduradunak, Joseba Argoitia Bizkaiko ekialdeko zonaldeko zuzendariak eta Asier Ibarzabal Markina-Xemeingo Caixabankeko ordezkariak. Eurekin batera egon ziren Izarbidean elkarteko kideak ere.\nBi hitzarmen sinatu zituzten. Izan ere, alde batetik, La Caixako gizarte-ekintzak tokian tokiko proiektuak laguntzeko ematen duen diru partida bat jasoko dute Markina-Xemeingo Caixabank bulegoaren bidez, eta bestetik, La Caixa Fundazioaren laguntza ekonomikoa ere izango dute. Jakitera eman zutenez, Izarbidean izan da Fundazioak laguntza emateko aukeratu duen Bizkai, Gipuzkoa eta Arabako elkarte bakarra.\nLaguntzak ematerako orduan, inpaktu eraldatzaile handia duten programetan arreta berezia jartzen dutela azaldu zuen Ana Garibik: haurren pobrezia eta gizarte-bazterkeria borrokatzen duten programetan, enplegua sustatzen dutenetan eta ahulenen bizi-baldintzak hobetzen laguntzen dutenetan adibidez. Eta Izarbideanek, bere lanarekin, gizartearen premia handi bati erantzuten eta arreta eskaintzen diola azpimarratu zuen. “Aniztasun funtzional sentsoriala dutenen eta horien familien bizi kalitatea hobetzea dute helburu aisialdi eta ekintza ezberdinen bitartez, eta era berean, gizarteratzea sustatzen dute. Lan garrantzitsua egiten dute eta laguntzak zertara bideratzen dituzten zehatz dakigu”.\nIzarbidean eta Caixabankeko arduradunak hitzarmena sinatzen.\nEzinbestekoa. Laguntza horrek esku artean dituzten hainbat proiektu aurrera eramateko aukera emango dio aisialdi eta gizarteratzearen bidez aniztasun funtzional sentsoriala dutenen bizi kalitatea hobetzea helburu duen Markina-Xemeingo elkarteari. “Izarbideanentzako laguntza garrantzitsuenetako bat da eta bi urtero saiatzen gara lortzen. Laguntza horrek suposatzen digu gure aktibitateen bidez –aisialdia, integrazioa edota terapiak–erabiltzaileen garapena eta bizipoza bultzatu ahal izatea”, nabarmendu zuen Izarbidean elkarteko lehendakariak.\nEkarpen berriak proiektua bermatu eta aurrera joan ahal izaten lagunduko diela gaineratu zuen. “Dirurik barik ezin da gauza askorik egin”. Ekinoterapia, irteerak, soinketa, igeriketa, arte eskola, tailerrak, musikoterapia dira besteak beste gauzatzen dituzten ekimenetako batzuk. Gaur egun hogei erabiltzaile ditu Izarbideanek, eta berri bat ere sartu dela jakitera eman dute.


Irekia Eusko Jaurlaritza - Gobierno Vasco :: EHAA xedapena 201601182\nHurrenkenaren zenbakia: 201601182\nJudizioa: 257/2015, ezkontzaz kanpoko seme-alabentzako neurriak.\nAlderdi demandatzailea: E. O.\nAlderdi demandatua: Fred Ogbahon.\nAipatutako judizioan, ebazpena eman da. Hona hemen testua:\nEpailea: Ana Isabel Viaña Ranilla.\nData: bi mila eta hamabosteko azaroaren bia.\nAbokatua: Beatriz Quintela Rodriguez.\nPartez baiesten dut E. O.k Fred Ogbahonen aurka aurkeztutako demanda; horrenbestez, XXXXX eta YYYYY seme-alabekiko harremanetarako behin betiko neurri adostu hauek onartu behar ditut:\nA) Amari esleitzen dizkiot seme-alaba adingabeen zaintza eta jagoletza; guraso ahala, berriz, bi gurasoena izango da. Horrekin batera, bisita-araubide ezartzen da zaintza ez duen gurasoaren alde, adingabeek bi urte egin arte; berrikusi egingo da adin horretan bisita-araubidea.\nAstean zehar, hiru egun astean, eguneko 3 ordu, guraso biek adosten duten ordutegian. Ados jarri ezean, adingabeekin egongo da aita astelehen, asteazken eta ostiraletan, 7etatik 9etara; eta asteburuetan, larunbatero 4etatik 8etara.\nGabonetako, Aste Santuko eta udako oporrak erdibana hartuko dituzte, baina gaurik gabe, eta amak aukeratuko du urte bikoitietan, eta aitak bakoitietan.\nB) Seme-alabetako bakoitzarentzat mantenu-pentsio bat ezartzea, zaintza ez duen gurasoaren kargura; hilean 50 eurokoa izango da (100 euro bientzat), hileko lehen bost egunetan ordaindu beharrekoa; zenbateko hori urtero eguneratuko da, Estatistikako Institutu Nazionalak aldian-aldian argitaratzen duen Kontsumoko Prezioen Indizearen aldaketen arabera, eta zenbatzen hasteko oinarri-datatzat ebazpen honen data hartuko da.\nC) Seme-alaba adingabeen ezohiko gastuak, ebazpen honen zuzenbideko oinarrietan adierazitako eran, bi gurasoek ordainduko dituzte erdibana, % 50 bakoitzak. Dena dela, premiazkoak ez diren ezohiko gastuak biek baimendu beharko dituzte. Baimena emantzat joko da, baldin eta beste alderdiak jakinarazpen fede-emailea egin eta hurrengo 10 egunetan berariazko eragozpenik jartzen ez bada (jakinarazpen horretan adieraziko da zer gastu egin nahi den, zergatik den beharrezkoa eta zenbatekoa den, eta, gainera, dagozkion agiriak jasoko dira han). Eta hori guztia auzialdian sortutako kostuei buruzko berariazko erabakirik hartu gabe.\nD) Seme-alaba adingabeei eta amari esleitzen zaie familia-etxebizitzaren erabilera (Juan de la Cierva kalea 2, 2. solairuartea, Sestao).\nAuzialdi honetan sortutako kostuak ez dira berariaz ezarriko.\nAurkaratzeko modua: Bizkaiko Probintzia Auzitegiari aurkeztutako apelazio-errekurtsoaren bidez (PZLb, 455. artikulua). Errekurtsoa egiteko, idazkia aurkeztu behar da epaitegi honetan, hogei egun balioduneko epean, jakinarazpena egin eta biharamunetik aurrera. Idazki horretan, bestalde, honako hauek adieraziko dira: aurkaratzea zein alegaziotan oinarritzen den, eta zein diren apelatutako ebazpena eta aurkaratutako erabakiak (PZLb, 458.2. artikulua).\nErrekurtsoa jarri ahal izateko, 50 euroko gordailua eratu beharko da, eta, egin ezean, ez da errekurtsoa izapidetzea onartuko. Gordailua egiteko, zenbateko hori zainpean jarri beharko da epaitegi honek Banco Santanderren duen Gordailuan eta Zainpean jartzeko Kontuan. Kontuaren zenbakia hauxe da: ....... Ordainagiriaren kontzeptua idazteko hutsunean, «errekurtsoa» dela adierazi beharko da (kodea: 02-Apelazioa). Diru-kopuru hori zainpean jarri izana egiaztatu beharko da errekurtsoa aurkeztean (BJLOko 15. xedapen gehigarria).\nDemandatuaren gaur egungo helbidea edo egoitza ezezaguna denez, ediktu hau EHAAn argitaratzea erabaki da, Prozedura Zibilaren 1/2000 Legearen 156.4 eta 164. artikuluetan xedatutakoarekin bat, epaia jakinarazteko eginbidea gauza dadin.\nBarakaldo (Bizkaia), 2016ko otsailaren 10a.\nEDIKTUA, ezkontzaz kanpoko seme-alabentzako neurrietarako 234/2015 prozeduraren ondoriozkoa.


Gwendal izango da Aitzina Folk jaialdiaren aurtengo edizioan\nErredakzioa 2016-12-02 10:37 Kultura Aiaraldea Gasteiz Amurrio\nAtaxia telangiektasia (AT) gaixotasun genetiko neurodegeneratiboa da, sendaketarik ez duena eta bi urte bete aurretik agertu ohi dena. Hainbat organoren funtzioei eragiten die: mugimenduak koordinatzeko ezintasuna, mugikortasunaren galera progresiboa (9 urterako gurpil-aulkia behar izaten da), hitz egiteko zailtasunak, hazteari uztea, immunoeskasia, zahartze goiztiarra, jateko zailtasuna, arazoak azalean eta ikusmenean, pneumonia eta beste arazo batzuk (tumoreak agertzea, esaterako). Gaixoak guztiz kontziente dira, ez baitie buru ahalmenei eragiten, eguneroko oinarrizko jarduerak beren kabuz egiterik ez badute ere.\nAbenduak 10, 10:30ean: Artiumen, musika tradizionala eta folk eskolen lehen topaketa.\nAbenduak 10, 17:00etan: Amurrio Antzokia Vibra-Tó (Andaluzia) TxikiFolk:tailer-kontzertua txiki eta helduentzat\nUztailean amaituko dituzte Laudioko Kasinoa zaharberritzeko lanak\n"Hilobia ireki eta momia ikustean negarrez hasi nintzen pozaren pozez"\nZabalik dago Begibistan jaialdirako izen-ematea


2.0TD tarifa - Som Energia Laguntza Gunea\nEspainiako Gobernuak elektrizitate-fakturaren BEZa % 21etik % 10era jaisteko erabakia hartu du. Neurria 2022ko ekainaren 30era arte egongo da indarrean, gehienez, 10 kW-ko potentzia duten kontratuentzat eta aplikatu egingo da baldin eta merkatuko energiaren prezioa nabarmen jaisten ez bada. Merkatuko energia-prezioak nabarmen jaisten badira, ez da aplikatuko. Neurriaren xehetasunak albiste honetan aurkituko dituzue.\n2.0TD tarifa, gehienez, 15 kW-ko potentzia eta behe-tentsioa kontratatuta duten kontratu guztientzako tarifa da.Multzo horretan sartzen dira etxeko hornidura-puntu gehienak, enpresa txikiak, bulegoak, eta beste.\nEnergiari dagokionez, 3 ordutegi-tarte dituzte:\nEnergiaren sakonunea: 00:00etatik goizeko 8:00etara. Ordu horietan, energia merkeagoa da.\nEnergiaren une arrunta: 8:00etatik 10:00etara, 14:00etatik 18:00etara eta 22:00etatik 00:00etara. Ordu horietan, energia ez da sakonunean bezain merkea, ezta puntako unean bezain garestia ere.\nEnergiaren puntako unea: 10:00etatik 14:00etara eta 18:00etatik 22:00etara. Ordu horietan, energia garestiagoa da.\nAsteburuetan (larunbat eta igandeetan) eta Estatu mailako jaiegunetan, ordu guztiak dira sakonunekoak (merkeenak).\nIrudi hau begi-bistan izateko inprimatu nahi baduzu, hemen deskarga dezakezu.\nEra berean, potentziak 2 denboraldi ditu. Horrek esan nahi du denboraldiaren araberako bi potentzia ezberdin kontrata daitezkeela:\nUne arrunt-puntakoa (P1-2): 8:00etatik 24:00etara (lanegunetan).\nSakonunea (P3): 00:00etatik goizeko 8:00etara, eta asteburuko zein Estatuko jaiegunetako ordu guztietan.\nCeuta eta Melillan ordutegi desberdinak aplikatzen dira. Gogoan izan Som Energiak ez duela zerbitzurik ematen bi hiri horietan.\nLaguntza Guneko beste artikulu honetan zera azaltzen dugu: Nola fakturatzen da potentzia-terminoa?\nKontratatuta duten potentzia benetan behar dutena ote den oraindik egiaztatu ez duten lagunei gomendatzen diegu haientzat kontratatutako potentzia egokiena zein den aztertzea eta, jaitsi dezaketela ikusten badute, potentzia aldatzeko eskatzea (Bulego Birtualaren bidez egin daiteke). 2022ko ekaina baino lehen eskatzen badute, ez dute tramitearen kostua ordaindu beharko.\nEskuarki ez du merezi sakonunerako (P3) kontratatutako potentzia jaisten saiatzea, denboraldi horretarako potentziaren prezioa oso merkea denez gero, oso gutxi aurrezten baita.\nHiru energia-denboraldi eta bi potentzia-denboraldi daude. Horri esker, baloratu beharreko kasuistika ezberdinak sor daitezke energia elektrikoan gehiago aurrezteko. Gehiago aurrezten saiatzeko, bi gauza egin daitezke:\nPrezio desberdinak dituzten energia-denboraldi ezberdinak izateak elektrizitatea merkeagoa den ordutegi-tarteetan erabiltzen saiatzera bultzatzen gaitu.\nAdibidez, ur beroko termo elektriko programagarri bat edo, oro har, edozein gailu programagarri (garbigailua, ontzi-garbigailua...) baduzu, gauean martxan jarri edo gauean martxan jartzeko programa dezakezu.\nHalaber, erabilgarria izan daiteke garbigailua eta beste etxetresna elektrikoak asteburuetan zehar erabiltzea, asteburuak denboraldi merkeenean, sakonunean (P3), sartzen baitira.\nPotentzia handia duen eta energia edozein ordutan erabil dezakeen aparatu bat baduzu (esaterako, ur beroko metagailu bat edo azkar kargatu nahi duzun auto elektriko bat) gauetarako eta asteburuetarako (P3) potentzia handiagoa kontrata dezakezu aparatua orduan kargatzeko. Horrela ez duzu kontratatu eta ordaindu beharko potentzia handiago bat egun osoan zehar.\nElementu ez etengarriak dituzten hornidura-puntuek (hala nola, igogailuak, garajeko ate elektriko bat edo larrialdietako elementuak dituzten auzo-komunitateak),maximetro bat badute, kontratatuta duten potentzia ordaindu beharko dute (lehengo hobariak amaituko dira), eta kontratatutakoa baino potentzia handiagoa erabiltzen badute, horrez gain, zigor bat ezarriko zaie.\n2.0TD tarifa 2021eko ekainean sartu zen indarrean, eta aurreko 2.0A, 2.0DHA, 2.0DHS, 2.1A, 2.1DHA eta 2.1DHS tarifak ordeztu ditu. Aldaketa hori Estatuko araudiaren aldaketak bultzatuta egin zen, albiste honetan azaltzen dugun moduan: El cambio de la factura para contratos domésticos y pequeñas empresas.


Hitzaldia|Next Generation funtsak enpresaren mundura aplikaturik | Deusto Agenda\nNext Generation funtsen helburua da enpresak sortzea eta I+G+Bn inbertitzen laguntzea, hainbat hobari fiskalen bidez.\nBaina, zeintzuk dira maila publikoan eta pribatuan planteatutako jarduera-ildo zehatzak? Eta zein erronka teknologikori egin behar diete aurre? Zergatik hartzen dute garrantzi berezia berrikuntzak, digitalizazioak eta iraunkortasunak?\nGai horietan sakontzeko helburuarekin, Deusto Business Schoolek eta Ibercajak “Next Generation funtsak enpresaren mundura aplikatuak” jardunaldira gonbidatzen zaituzte. Jardunaldi hori JJosefina Piñón,Mazarseko Europako Lankidetza eta Funtsen Saileko zuzendariak eta Ángel Sánchez Siloko lankidetza publiko pribatuko bazkideak emango dute.\nEkitaldia otsailaren 3an izango da, 18:30ean, Deusto Business School-eko 33. gelan, Bilbon (Agirre anaiak kalea, 2).\nBertaratutakoen segurtasuna zaintzeko, ekitaldiak edukiera mugatua izango du. Parte hartzeko aukerarik ez dutenek zuzenean jarraitu ahal izango dute ekitaldia streaming bidez.\nÁngel Sánchez , Bilboko campusa , Conferencia , Deusto Business School , empresa , Enpresa eta Industria , FONDOS NEXT GENERATION , ibercaja , jornada , Josefina Piñón , mazars , silo


#AZERBAIJAN-ek Amal Clooney erasotzen du kazetari espetxeratuaren alde\nAmal Clooney giza eskubideen abokatu britainiarrak (irudian) haserrea piztu du Azerbaijanen, Khadija Ismayilov kazetari ikertzailearen kasua hartu duelako.\nIsmayilova, gobernuaren adimen kritikoa, urtebete baino gehiago darama kartzelan politikan motibatuta daudela salatzen duen karguagatik.\nClooneyk eta Hedabideen Defentsa Juridikoaren Ekimenak Ismayilovaren atxiloketa auzitan jarriko dute Europako giza eskubideen auzitegian, eta epaiketa aurreko espetxealdi luzeak Europako konbentzioa urratzen duela esan du. Guardian.\nAzerbaijango komunikabideak, askotan gobernuaren ahozko pieza gisa, berriei erantzun die Clooneyk Asia erdialdeko Turkiako herrialdeetara vendetta bat egotzi izana leporatuz.\n"Clooneyk estatu ospetsuen bidean dauden estatu turkiarrak ditu helburu", esan dio AzerNews-i Guardian asteazkenean. AzerNews gobernua giza eskubideen aurkako gehiegikerien aurkako kritikak defendatzeko ospea duen saltokia da.\n"Amal Clooney armeniar etnikoa dela eta giza eskubideen aldeko Europako auzitegian armeniar interesak ordezkatzen dituela adierazi nahi dugu", esan dio Haqqin.az albistegiak Guardian-i.\nArmenia eta Azerbaijan 1990-en geroztik Nagorno-Karabakh-ren lurralde eztabaidatuan egon dira. Clooney Libaneko ondarea da.\nIsmayilova, 39, abenduan atxilotu zuten 2014 ustez lankide batek bere buruaz beste egiteko ahalegina egitera, baina karguak iraunarazi ondoren, bere atxiloketa mantendu zuenean, esan zuen Nani Jansen Defentsa Juridikorako Ekimeneko abokatu nagusiak.\nGuardian ekimenak Ismayilova ere ordezkatzen du, bere aurkako sexu bideo xantaia saiakera batean parte hartu dutenei auzipetzeari uko egiten diola salatzen duen gobernuan, eta horrek pribatutasunerako eskubidea urratu duela diote.\nZazpi urte eta erdiko kartzela zigorra ere ezarri diote kazetariari "kargu ekonomikoak" direla eta, irailean emandako epaian. Aldekoek diotenez, Ilham Aliyev presidentearen eskutik ustelkeria agerian uzteagatik kondena ordaintzen da.\nEuropako auzitegiaren arauen arabera, Ismayilovaren kasuak errekurtso nazionalaren prozesua gainditu behar du aztertu aurretik. Baku helegiteen auzitegian atzera bota ondoren, Ismayilovaren abokatuek kasua artxibatu zuten Azerbaijaneko auzitegi gorenean eta espero dute "bi edo hiru hilabete barru" entzutea ", jakinarazi du Interfax-Azerbaijanek.\nClooney-ren aurkako erasoek 2015 armeniar genozidio-ukazio kasua izan dute, turkiar politikari baten aurka galdu eta galdu du Europako auzitegian. Horrek 37 urteko abokatua turkiarren aurkako tirade batean dagoela salatu du.\nAliantza estuak izanik, Turkia eta Azerbaijan biak Armeniaren aurka agertu dira Nagorno-Karabakh gaiaren inguruan.\n"Turkiarren aurkako jarduerek lagundu zioten Amal jatorri libanoarra jatorriz armeniar komunitate handi bati bere jatorria zuen abokatuaren ibilbidean bereizten", idatzi zuen AzerNews-ek. Clooneyren "turkiarren aurkako" tarte hori gehitzea "senarraren ospea berreskuratzeko eskaintza" izan zen.\nGai erlazionatuak:Amal ClooneyAzerbaijanenEuropako Auzitegiaezaugarrifull-imagegiza eskubideenKhadija Ismayilova\n#pensions Laneko pentsioak: parlamentariak hartzea EBko berrikusitako legeak


"Akelarre"k lau izendapen jaso ditu Platino iberoamerikar zinemaren sarietan\nPlatino Iberoamerikar Zinema eta Ikus-entzunezkoen Sarien zortzigarren edizioaren sari banaketa urriaren 3an egingo dute, Madrilen.\nLau izendapen jaso ditu "Akelarre"k iberoamerikar sarietan. Argazkia: David Herranz\n"Akelarre" EITBren parte-hartzearekin Pablo Agüerok zuzendutako filmak lau izendapen jaso ditu Platino iberoamerikar zinemaren sarietan, sail hauetan: musika onena (Aranzazu Calleja eta Maite Arroitajauregi), arte zuzendaritza onena (Mikel Serrano), argazki zuzendaritza onena (Javier Agirre) eta soinu zuzendaritza onena (Urko Garai, Josefina Rodríguez, Frédéric Hamelin eta Leandro De Loredo).\n"Patria" Fernando Arambururen eleberrian oinarritutako lana da izendapen gehien bildu dituen telesaila, eta sari hauetan jaso lezake saria: emakumezko aktore onena (Elena Irureta), bigarren mailako emakumezko aktore onena (Loreto Mauleon eta Susana Abaitua), telesailen sortzaile onena (Aitor Gabilondo) eta iberoamerikar minisail edo telesail zinematografiko onena.\nIzendatuta daude, halaber, Najwa Nimri (antzeztaldeko emakumezko aktore onena "La casa de papel" telesailean egindako lanagatik) eta Alex de la Iglesia (telesailen sortzaile onena, "30 monedas" lanagatik).\nSarietarako faborito nagusiak "El olvido que seremos" Fernando Truebaren pelikula eta "La llorona" Jayro Bustamante guatemalarraren filma dira, hamaikana izendapen baitituzte.\nGala urriaren 3an egingo dute, Madrilen.


Instagramek hamar urte bete ditu; nolakoa izan da sare sozial erabilienaren hamarkada? — Gaztezulo\nInstagramek hamar urte bete ditu; nolakoa izan da sare sozial erabilienaren hamarkada?\nInstagramek hamar urte bete ditu; nolakoa izan da sare sozial erabilienaren hamarkada? Hilero 1.000 milioi erabiltzaile aktibo dituen sare sozialak aldaketa ugari izan ditu hamar urte hauetan, gogoan dituzu? https://www.gaztezulo.eus/albisteak/instagramek-hamar-urte-bete-ditu-nolakoa-izan-da-sare-sozial-erabilienaren-hamarkada https://www.gaztezulo.eus/albisteak/instagramek-hamar-urte-bete-ditu-nolakoa-izan-da-sare-sozial-erabilienaren-hamarkada/@@download/image/I-selfie-therefore-I-am’-Instagram-10-years-on.jpeg\nHilero 1.000 milioi erabiltzaile aktibo dituen sare sozialak aldaketa ugari izan ditu hamar urte hauetan, gogoan dituzu?\nDuela hamar urte Kevin Systrom eta Mike Kriegerrek sare sozial berri bat sortu zuten San Frantziskon; Instagram. Hasiera batean, mugikorrarekin egindako argazkiei filtroak ezartzeko helburua zuen aplikazioa izateko helburuarekin sortu zuten, eta hala agertu zen Apple App Storen, 2010eko urriaren 6an. Bi hilabeteren buruan, milioi bat erabiltzaile zituzten; 2011n traolak txertatu zituzten, eta urte horren amaieran 10 milioi erabiltzailek deskargatu zuten Instagram. Hamarkada bat igarota, hilabetero 1.000 milioi erabiltzaile aktibo pilatzen ditu, eta uneko sare sozial erabiliena bilakatu da.\nInstagramen aldaketa nagusiena 2012an iritsi zen, Facebookek erosi zuenean; prezioa? 1.000 milioi dolar. Hurrengo urtean, 100 milioi erabiltzaile zituen dagoeneko. Urte horretan gehitu zuten 15 segundoko bideo motzak igotzeko aukera berria; egun, bideo horiek minutu bateko luzera izan dezakete, eta luzeagoak badira IGTV kanalean igo daitezke (aukera hori 2018an jarri zuten martxan).\nHau da Instagramera igo zen lehen argazkia; Systromek igo zuen, eta kaleko txakur bat agertzen da bertan. Espero ez bazuen ere, argazkiak 180 mila 'atsegin dut' baino gehiago ditu egun.\n2016an jaio zen zuzenekoak egiteko aukera, eta baita Snapchat-i aurre egiteko stories-ak ere. Urte horretan logotipoa aldatu zuten, polaroid klasikoa modernizatuz. 2018an, Systrom eta Krieger sare sozialaren fundatzaileek proiektua utzi zuten, beren kreatibitatea eta jakin-mina lantzeko proiektu berrien bila.\nAurten ere, hainbat berritasun gehitu dituzte Instagramen; alde batetik, Reels izeneko bideo motz musikalen kanala, Tik Tok iritsi berriari aurre egiteko diseinatuta; eta bestetik, QR bidez kontuak jarraitzeko aukera.\nEgun, jarraitzaile gehien dituzten famatuak hauek dira: Cristiano Ronaldo (238 milioi), Ariana Grande (203 milioi), Dwayne Jonhson (199 milioi), Kyle Jenner (196 milioi) eta Selena Gomez (194 milioi). Erabiltzaile gehienek 14 eta 38 urte bitarte dituzte, hau da, natibo digitalak dira.\nIaz, argazki hau agertu zen Instagramen, World Record Egg izenarekin; eskaera sinplea zen; Instagrameko argazki biralena arrautz hori izatea. Lortu zuten, eta egun oraindik ere 'atsegin dut' gehien dituen argazkia da: 54 milioi.


Garaiz aurreko erditzearen sintomak ezagutzea | Consumer\nGaraiz aurreko erditzearen sintomak ezagutzea\nErditzea izateko arrisku handiena duten emakumeek gehiago erreparatu behar diete beren gorputzeko seinaleei\nUrtero 13 milioi erditze goiztiar baino gehiago izaten dira munduan. Haurdun dagoen edozein emakume izan daiteke haurdun, baina, gehienetan, 37 aste baino lehen jaiotzea arrisku-faktore jakin batzuk dituztenekin lotzen da. Agente aurresale horietako batzuk minimizatu edo kendu egin behar dira, eta garaiz aurreko erditzearen hasiera adierazten duten sintoma eta zeinuen aurrean erne egon behar da, haurra amaren sabelean ahalik eta denbora gehienean egon dadin.\nZer da garaiz aurreko erditzea?\nErditzea goiztiarra dela esaten da 37 aste baino lehenago ernetzen denean. Munduko Osasun Erakundearen arabera (OME), munduan jaiotako haurren %10 inguru dira, nahiz eta gure herrialdean ehunekoa zertxobait txikiagoa izan eta %7 edo %8 ingurukoa izan. Kasu gehienetan (hamarretik zazpitan), 32. eta 36. asteen artean hasten da, baina 28. eta 32. asteen artean ere egin daiteke (%20), baita 28. astetik aurrera ere (%10).\nOhikoena da haurra garaia baino lehen jaiotzea emakume haurdunaren erditze-lana berez hastearen ondorioa izatea; hala ere, batzuetan (kasuen %25 eta %40 artean), arrazoi nagusia mintzak garaia baino lehen haustea da: ur-poltsa lehenago hausten denean, likido amniotikoa galtzen da.\nGaraiz aurreko erditzea, gehienetan, ama haurdunaren arrisku-faktore batzuei lotuta dago. Horietako batzuk haurdunaldian emakumearen kontrol hutsarekin ezaba daitezke, baina beste batzuk haurdunaren aurretiko patologiekin edo berezko ezaugarriekin lotuta daude. Hauek dira nabarmenenak:\nPisu gehiegi edo gutxi irabazten du haurdunaldian, eta nutrizio eskasa.\nTabakoaren kontsumoa haurdunaldian (erditzea goiztiarra izateko aukerak %20 eta %30 bitartean areagotzen ditu) eta beste botika edo droga batzuk.\nGaraiz aurreko erditzeen aurrekariak. Zenbat eta lehenago errepikatu, orduan eta arrisku handiagoa.\nHaurdunaldi anitzak. Haurdunaldien ia %50ean 37 aste baino lehen izaten da erditzea.\nKarena haurdunaldian, umetoki-lepotik hurbil edo haren gainean.\nHaurdunaldian sortzen diren infekzioak, haurrari kalte egin diezaioketenak eta garaiz aurreko erditzea eragiten dutenak, batez ere gernu-traktuarekin edo likido amniotikoarekin zerikusia dutenak.\nSabeleko ebakuntza kirurgikoa haurdunaldian.\nHaurdunaldian edo lan fisiko astunetan estres handia izatea.\nGaraiz aurreko erditzearen hasiera atzeratu egin daiteke kasu batzuetan denboraldi batez, umetokiaren barruan gehiago iraun dezan eta, hartara, haurraren biziraupenean edo osasunean arriskuak saihesteko. Hori posible izan dadin, ernaltzaileak erne egon behar du haurra garaia baino lehen jaio dela adierazten duten zeinu eta seinaleen aurrean, eta espezialistarengana jo behar du haurra sentitu orduko.\nGaraiz aurreko erditze-arriskuaren sintomak ez dira espezifikoak, hau da, haurdunaldi arruntean ere ager daitezke, eta, beraz, ez dira kasu guztietan luzatu behar, arrisku-faktoreekin lotzen diren haurdunaldietan baizik. Espezialistek gehien aipatzen dituzten zeinuetako batzuk hauek dira:\nAurretiko plazentari lotu gabeko odol-jarioa bigarren hiruhilekoan.\nUmetokiko uzkurdurak erditze eguna baino sei aste lehenago, hamar minututik behin, gutxienez ordubetez.\nEkografia bidez antzemandako aldaketa zerbikalak, hala nola umetoki-lepoa moztea edo biguntzea, aurreikusitako eguna baino 10 aste lehenago arte.\nBaginako ur galerak edo odol zeinuak dituztenak.\nMina bizkarraren behealdean edo sabelaldean.\nPelbisaren, izterren eta izterren oinarriko presioa.\nLikido amniotikoaren poltsa haustea.\nerditzearen sintomak parto prematuro-eu parto pretérmino-eu


Inportazioaren gaineko BEZaren likidazio-sistema berrian BEZa ezartzeko kokalekuari buruzko arauen eta bereizkeriaren gaineko epaiak eta doktrina - Ad Concordiam - Concierto Económico\nBi epaioi dagokienez, Gorka Garitaonandiaren lan bat dakar Forum Fiscal aldizkariaren 216. zk.ak (“Jurisprudentzia aldaketa Auzitegi Gorenaren doktrinan “Rover” epaia dela eta. Aduanakoa ez bestelako gordailuaren araubidea 2016an“). Lan horretan, Auzitegi Gorenak aipaturiko ROVER epaia eman zenetik zergaren kokalekua ezartzeari buruzko irizpideetan izandako bilakaera aztertzen du. Bestalde, Iñaki Alonso Arcek, aldizkari berean, otsailaren 9ko epaiaren analisia hartzen du ardaztzat, bere artikuluan: “Merkaturatzaileek energi produktuak ematea eta Rover epaia: ikuspegi berria Disa epaiaren ondotik“.\nAzkenik, Auzitegi Gorenak, otsailaren 9ko epaian, zuzenbidearen kontrakotzat jo du abenduaren 19ko 1073/2014 Errege Dekretuak dakarren araudia. Hori dela bide, honako aukera hau ezarri da: inportazioaren gaineko BEZaren kuotak sar daitezkeela autolikidazioa egitean, aurreko sisteman ez bezala. Izan ere, sistema horretan inportazioaren gaineko BEZa AEATen ordaindu behar zen aduanan eta epealdiko autolikidaziora arte itxaron konpentsazioaren edo itzulketaren bidez berreskuratzeko. Auzitegi Gorenaren aburuz, bereizkeria da zerga soilik foru ogasunetan ordaintzen dituzten zergadunentzat, sistema berritik baztertuta gelditzen baitira. Aitor Orenak sakonago aztertu ditu epaiak dakartzan argudioak, aipaturiko Forum Fiscal aldizkariaren zenbaki bereko “Bereizkeria inportazioaren gaineko BEZan” artikuluan.


Eusko Jaurlaritzak ‘Leioako Udalari laga dio Artaza Jauregia’, bertan gizarte eta kultur arloko jarduerak egin ahal izateko - leihoa.info\nEusko Jaurlaritzak ‘Leioako Udalari laga dio Artaza Jauregia’, bertan gizarte eta kultur arloko jarduerak egin ahal izateko\n2018 October 17, Wednesday 2018 October 17, Wednesday adminLeioa, Sarrera, Uncategorized\nPedro Azpiazu Ogasun eta Ekonomia Sailburuak, modu sinbolikoan, higiezina Mari Carmen Urbieta Leioako alkatearen esku utzi du I Artaza Jauregia erabiltzeko doako lagapena 10 urtekoa izango da I Finka 1987an eskuratu zuen Jaurlaritzak, eta protokolo eta ordezkaritza helburuetarako erabili izan da, duen balio historiko artistikoa dela eta\nPedro Azpiazu Ogasun eta Ekonomia Sailburuak eta Mari Carmen Urbieta Leioako alkateak, Artaza Jauregiko finka doan lagatzea irudikatzeko ekitaldia egin dute gaur, udalerriko gizarte eta kultur arloko jardueretara zuzendutako erabilgarritasun publikoko edo interes sozialeko zerbitzuak eskaintzeko. Ektaldian egungo Hirigintza zinegotzi eta datorren urteko udal hauteskundeetan alkategai Iban Rodríguez ere egon da.\nEusko Jaurlaritza «1987tik da finkaren titularra, eta orain arte bere kudeaketa Ogasun eta Ekonomia Saileko Ondare eta Kontratazio Zuzendaritzaren esku egon da». Azken 30 urteetan zehar, duen balio historiko-artistikoa kontuan izanda, protokolo eta ordezkaritza helburuetarako erabili izan da, batez ere.\nAzpiazuk onartu du «azken urteotan Eusko Jaurlaritzak ez duela jauregia gehiegi erabili eta, horren jakitun, udalak eraikina hobeto erabiliko duela adierazi du». Ildo horretan, esan du «jauregiarekiko hurbiltasuna balio garrantzitsua dela, eta baita jauregiak Leioako herritarrentzako duen balio sinbolikoa ere. Herritarrek gozatuko dutela itxaroten duela» esanez bukatu du sailburuak.\nJoan den urriaren 16an Gobernu Kontseiluak Artaza Jauregiaren erabilera 10 urtez doan lagatzea onetsi zuen, interes publikoko edo sozialeko zenbait jarduera bertan gauzatu ahal izateko Leioako Udalak erakutsi duen interesa ikusita.\nEusko Jaurlaritzak ez du erabiltzea aurreikusten, «eskuratzeko orduan zeukan izaera instituzionala eta ordezkaritzakoa gero eta txikiagoa izaten ari baita» eta, horrez gain, higiezinaren ezaugarriak kontuan izanda, ez delako bateragarria Administrazio horrek eskaintzen dituen beste zerbitzu batzuekin.\nLeioako Udalak, bere aldetik, Artaza Jauregia, udalerri horretako herritarrei zuzendutako zenbait helburu sozial eta kulturalerako erabiltzea aurreikusten du.\nArtaza Jauregia 1918an inauguratu zen modu ofizialean, eta Manuel Maria de Smith Ybarra arkitektoak eraiki zuen Victor Chavarri Anduiza industria-gizonaren familiarentzat. Eraikinak ia 30 hektareako orubea hartzen du, eta lorategiak Bizkaiko Foru Aldundiak hartu zituen bere esku, gaur egun parke publikoa diren 20.300 m2, hain zuzen ere.\n10 años, Ayuntamiento de Leioa, Cesión gratuirta, Palacio Artaza, Usos culturales y sociales\nJon López: “Queremos seguir con nuestro ADN de siempre”\nLa Latina vs Claret Askartza, un clásico en el retorno a la 1ª Nacional


Euskaraz hitz egiteko aukera nahi dutenentzat mintzamen taldeak antolatzen dira herrian (3 edo 4 pertsona) eta beraiek nahi duten ordu eta lekuan biltzen dira mintzapraktika egiteko. Udalaren laguntzarekin Lau Haizetara Euskaldunon Elkarteak antolatzen duen ekintza da.\n16 urte baino gehiagoko edozein pertsonak, Lau Haizetara Euskaldunon Elkartearen egoitzan. Pablo Iglesias kalea\nLau Haizetara Euskaldunon Elkartearen egoitzan.\nPablo Iglesias Errenteriako Udala\nEzin da telefonoz eskatu. Dena den, argibide gehiago behar izanez gero, 943 44 9613 telefono zenbakira dei daiteke. Eta dagokion euskaltegian ere badute informazioa.\nAurreikusitako epea: 7 egun, gehienez, eskatzen denetik.\nLau haizetara elkarteak izen-emate orriak jaso eta taldeak egiten ditu eta ondoren izangaiei zein taldetan kokatu dituzten adierazten die\nIzen ematea urte osoan zehar zabalik egoten da.


Datozen 10 urteetarako lan-ildoa, elkarlanean - Arrasate - Goiena.eus\nDatozen 10 urteetarako lan-ildoa, elkarlanean\nEneko Azurmendi 2018-04-12 14:58\nKirol Plan Estrategikoa aurkeztu dute asteon, herriko kirol komunitatearen eskariari erantzunez. 332 ekarpen, 35 proiektu, 13 lan-programa, eta lau ildo estrategiko ditu barne, eta kirolarekin erlazionatutako herritarrek eta eragileek hartu dute parte.\nArrasateko Udalak hurrengo hamarkadarako gida bat izango du, kirol arloari lotutako erabakiak hartzeko. "Plan estrategikoa egitea herriko kirolari eta kluben aspaldiko eskari bat izan da, eta izan duen parte-hartze zabala da eskari horren erakusle", adierazi du Ander Garayk, Udaleko Kirol zinegotziak.\nHasteko, kirol eskaintzaren eta aktibitatearen diagnostiko bat egin zuten Juanma Murua adituaren laguntzarekin, hainbat aspektu aztertuz: herriko klub kopurua, herrian antolatzen diren kirol ekintzak, kiroldegiko eskaintza eta erabilera kopurua eta kirola genero ikuspegiari dagokionez, besteak beste. Azken aspektu horretan, argiak eta itzalak detektatu dira; izan ere, emakumeen kirol klub gutxi daude, baina kluben zuzendaritzan emakumeen presentzia nabaria da.\nBehin hori eginda, parte hartze fase bat egon zen, non Udaleko sailek, kirol klubek eta baita herritarrek euren ekarpenak egin zituzten. "Argi geneukan hasieratik herritarren ekarpenekin osatu nahi genuela plan hau. Jende askok parte hartu du, beste herri batzuetako prozesuekin alderatuta", azaldu du Udalarekin elkarlanean aritu den Juanma Murua adituak.\nUrri inguruan ekarpenak egiteko epea zabaldu zuten, eta hiru eguneko tartean 332 ekarpen batu zituzten.\nTalde eragilean, estrategiak\nEkarpenak batu ostean estrategiak zehazteko ordua zen, eta, horretarako, herritarrekin eta klubekin osatutako talde eragilea osatu zuten.\nAzaroan egin zuten lehen bilera, eta, beste hiru gehiago egin ostean, hamahiru lan-programa eta 35 proiektu dituen plana zehaztu zuten. "Hainbat proposamen zehatz atera ziren bertatik, eta ondoren horiei lanketa teknikoa egin dugu", azaldu du Muruak.\nProposamenetako asko kirol instalazioak hobetzearekin lotuta daude. Horren harira, Musakolako kiroldegia berritzea da proiektu nagusia, eta jada martxan dago horri forma emateko prozesua. Horrez gain, eskoletako instalazioak hobetzea izango da beste lan-ildo bat, erabilera handiagoa izan dezaten.\nArrasateko Kirol Plan Estrategikoa:\n• Eskola adineko kalitatezko kirol eredua\n• Nerabezaroan kirola egiten jarraitzea\n• Kirolerako irisgarritasuna bermatzea\n• Eskaintza herritarren zahartze joerara egokitzea\n• Kirol eragileen funtzioak eta antolaketa ereduak\n• Kirol komunitateari babesa ematea\n• Kirolaren eta aktibitate fisikoaren aginte-koadroa\n• Kirol ekipamenduen berrikuntzak\n• Esku-hartzeak hiri eta natura guneetan\n• Instalazioen mantentzea\n• Turismo agenteekin elkarlana\n• Inpaktu turistikoa duten ekintzak antolatzea\n• Kirol eskaintza hobeto komunikatzeko ekintzak


Ezpainak estaltzen direnean... - Azpeitia - uztarria.eus\nEzpainak estaltzen direnean...\nMaialen Etxaniz eta Anartz Izagirre 2020-10-23 15:15\nMaskaren derrigorrezko erabilera oztopo handia da pertsona gorrentzat nahiz entzumen urritasuna dutenentzat, komunikazioa are zailagoa baita orain. Musukoek eragindako oztopoak beren azalean bizi izan dituzten zenbait herritarren esperientziak bildu ditu Uztarriak 2020ko urriko aldizkariaren erreportaje nagusirako. Hil honetako aldizkaria webgunean irakur daiteke dagoeneko, osorik, PDF formatuan (hemen).\nKasualitatez ezagutu ziren Gorka Malo (Azpeitia, 1984) eta Garazi Sasiain (Azkoitia, 1994). Malo gorra da jaiotzez. Sasiain, aldiz, entzulea da, eta zeinu hizkuntza daki. Bien lagun bati esker jakin zuten elkarrekin berri. Kafe baten bueltan elkartu dira Maloren esperientziaz solasteko.\nMalok badaki ahoz komunikatzen, baina Sasiainek interprete lanak egin ditu, elkarrizketa arintze aldera. Malok txikitako oroitzapen onak ditu. Umetan ondo sentitzen zen beste haurrekin jolasean, orduan jolasa baitzen helburu bakarra. Urteak aurrera, gauzak aldatzen joan zirela dio, baita harremanak ere. 20 urte betetzerako, komunikatzeko arazoak zituen, eta horregatik, gauza ugari galdu izanaren sentipena dauka. Haurra zela Azpeitian hasi zen eskolan, Betharramdarretan. Gero, AransGin egin zituen ikasketak; hala gomendatu zioten familiari. Han ikasitakoari esker, gaur egun pertsona gorrekin nahiz entzuleekin hitz egin dezake. Malo ez da gorren munduan soilik mugitu izan, beti sentitu izan baitu derrigortasuna ahozko komunikazioa pixka bat garatzeko: herrian, kalean, lagunartean...\nAzpeitian du kuadrilla, eta lagun batzuek asko lagundu diotela dio. Ahoz komunikatzen da kuadrillakoekin, eta haien azalpenak ezpainak irakurriz ulertzen ditu. "Nahiko ondo" moldatzen direla azaldu du. "Lagunek badakite nirekin motelago hitz egin behar dutela, eta jende asko elkartzen denean zaila den arren, saiatzen dira horretan". Familiarekin "desberdina" dela dio: txikitatik ezagutzen dute elkar, eta hitzak moldatuta dituzte. Maloren senideek ez dakite zeinu hizkuntza erabiltzen, baina "etxeko hizkuntzan" komunikatzen dira, eta ederki ulertzen dira elkar.\nMalok ezpainak irakurtzen badaki, baita ahoz komunikatzen ere, baina, hala eta guztiz, zailtasun ugarirekin egin du topo bizitzan. Malorentzat komunikaziorako zailtasunak dira oztoporik handiena: "Jende askok pentsatzen du gorrek ezin dituztela egin entzuleek egiten dituzten gauzak, baina berez badugu horretarako gaitasuna. Kontua da ez dugula entzuleek beste informazio, eta informazio gabe ezin dugu berdin aritu. Ez dugu informazio egokiturik, izango bagenu gauzak berdin-berdin egiteko gaitasuna izango genuke". Eremu guztietan dituzte zailtasunak: hezkuntzan, lan arloan, aisialdian, zerbitzuetan, komunikabideetan... Horrela bizi izan du Malok.\nHezkuntzari erreparatuta, oztopoak ugari direla esan du. "Pertsona gor bat unibertsitatera joatea oso zaila da, ez baitu inon babesik topatuko. Unibertsitateetan ez dago interpreterik, ez dago laguntzarik. Beraz, entzuleekin alderatuz, pertsona gorrek askoz gehiago saiatu behar izaten dute ikasketak gauzatzeko. Erraztasunik ez dutenez, askok albo batera uzten dute unibertsitatera joateko aukera".\nEra berean, lan arloan murgiltzeko zailtasunak dituztela adierazi du Malok, nahiz eta ez den bere kasua. Izan ere, hark urteak daramatza Azpeitiko enpresa batean lanean. Zentzu horretan, bera zorionekoa dela pentsatzen du. Dena den, Malo eta Sasiain bat datoz lan arloan trabak egon badaudela esaterakoan. "Oro har, jendeak ez ditu pertsona gorrak kontratatzen, badakielako horrek esfortzua eskatzen duela". Sasiainek gaineratu du enpresa gehienek ez dutela nahi izaten interpreterik kontratatu, adibidez, formazio saioetarako. "Enpresa guztiek ez dute modu berean jokatzen, baina normalean ez dute erraztasunik jartzen". Lan eremuan aukera berdintasuna aldarrikatu du Malok.\nGorka Malo eta Garazi Sasiain.\nLanerako zein ikasteko zailtasunak dituzten gisan, aisialdiaz gozatzeko aukera ere murritza dute gorrek. Adibidez, Azpeitiko edo inguruetako zinema aretoetara ezin du joan Malok, filmak azpititulurik gabe eskaintzen dituztelako.\nDuela sei hilabete asko aldatu ziren gauzak Malorentzat. Egun batetik bestera dena zailago bihurtu zen harentzat. Koronabirusaren hedapena tarteko, musukoen derrigorrezko erabilera ezarri zuten, jendearen ezpainak irakurtzeko aukera guztiak estaliz. Malok oso gaizki darama maskara erabiltzearena, jendearen ezpainak irakurri gabe ez baitu ezer ulertzen: "Ezagutzen nautenek maskara kentzen dute nirekin hitz egiteko, baina badago musukoa kendu nahi ez duen jendea ere, eta horiei ezin diet ezer ulertu; maskarak komunikazioa eteten du". Sasiainek, bere aldetik, ikusi du maskaren erabilerak zeinu hizkuntza ere zaildu egiten duela, aurpegiko espresioa galtzen delako.\nMalok azaldu duenez, koronabirusaren gaia gizarteratzen hasi zenean, gorrek ez zuten gertatzen ari zenaren informaziorik jasotzeko aukerarik. "Ez zegoen gorrei zuzendutako informaziorik. Facebooken edo sare sozialetan badaude gorrei zuzendutako kanalak, eta horien bitartez jasotzen genuen informazioa". Sasiainek gaineratu du tresna horiek gorren alde lan egiten duten elkarteek edo pertsona interprete boluntarioek sortutakoak direla. Gainera, azpimarratu du pertsona gor askok ez dutela gaitasunik irakurtzeko, eta horrek ikaragarri zailtzen diela komunikazioa. Ildo horretatik, biek uste dute erakundeek baliabide gehiago bideratu beharko lituzketela gorrek dituzten bestelako zailtasunei erantzutera. "Beraientzat gutxi gara, eta ez diote gaiari lehentasunik ematen", adierazi du Malok. Sasiainek interpreteen garrantzia azpimarratu nahi izan du: "Interpreteen eta bitartekarien rola oso garrantzitsua da, entzuteko zailtasunak dituzten pertsonei gauzak behar bezala azaltzeko, haiek eroso sentitzeko, gauza berrietara egokitzeko...". Oztopoak oztopo, gaur egun, pixkanaka, egoera aldatzen ari dela pentsatzen dute biek. Audifonoari eta inplante nuklearrari esker, gorrek informazio gehiago jasotzeko aukera dutela eta hori oso positiboa dela diote. Era berean, teknologiaren aurrerapenak onerako izan direla pentsatzen dute.\nEntzumenik ez, gaitasunak bai\nBestelakoa da Miguel Urbietaren (Azpeitia, 1941) eta haren alaba Monika Bayonen (Leon, Espainia, 1974) esperientzia. Urbieta 4 urterekin gelditu zen gor, meningitisa harrapatuta. Orduz geroztik ez du entzuten. Bayonek kontatu duenez, aitak ahoskatu ondo egiten du, eta gorra izateko "dezente" ulertzen zaio. Bayonen ama ere gorra da, jaiotzez. Amaren bi anaia ere hala dira. Aldiz, Bayonen anaia, Kepa, ez da gorra.\nEtxean ondo moldatu izan dira beti. "Aita eta ama biak gorrak izanik, errazagoa izan da dena gurasoentzat. Zeinu bitartez ondo komunikatu izan dira, baina guri ez digute irakatsi nahi izan. Uste dut beraiek hobeto ahoskatzeko eta ahotsa lantzeko egin dutela. Hala ere, gerora damutu izan dira, zeinu hizkuntza nahiz euskara jakinda, eremu horretan lan egiteko aukera izango genuela pentsatu izan dutelako". Bayonek azaldu duenez, ez dira asko zeinu hizkuntza dakitenak eta aldi berean euskaraz mintzatzen direnak.\nBeren artean harremantzeko "etxeko hizkuntza" dutela dio Bayonek: "Nahi eta nahi ez, eskuetako mugimendua ateratzen zaigu gurasoekin hitz egitean. Aitak eta amak ezpainak irakurtzen dizkigute, batez ere. Guk, gure aldetik, ahalik eta gehien ahoskatzen dugu. Horrela komunikatzen gara". Etxetik kanpoko jendearekin ere ez du sozializatzeko arazorik izan Urbietak. "Ondo moldatu da txikitatik. Bitxo samarra zen. Iseka egiten zioten, baina aitak ondo erantzuten zuen, denak isiltzeko moduan. Umetan ezpainak irakurriz eta ahoskatuz komunikatzen zen haurrekin", kontatu du haren alabak.\nUrbietak eta emazteak urte ugari eman zituzten Bilboko eskola batean ikasten; han ikasi zuten zeinu hizkuntza. "Apaizen eta mojen eskola bat zen. Aitak hamasei urte egin zituen han, eta amak 11 urte. Han ikasitakoak askorako balio izan die gero bizitzan, eta eremu askotan zailtasunak aurkitu izan dituzten arren, ondo moldatzen dira". Urbietak, esaterako, ahoskatuz ulertzen ez badiote, idatziz komunikatzen da. Gainerakoan, ez da zailtasunez kexatzen, "ondo" moldatzen da. Bayonek dioenez, ama behin baino gehiagotan entzun izan du topatutako zailtasunez hitz egiten: "Adibidez, medikuak izenez deitzen du jendea kontsultara sar dadin, eta hori ez da erosoa pertsona gorrentzat. Bestelako sistema bat jartzea ondo legoke, zenbaki bidezkoa edo".\nGurasoak gorrak izateagatik barre egin izan diote Bayoni: "Txikitan eta gaztetan jendeak iseka egiten zidan, eta nik ezin nuen ulertu. Txikitatik bizi izan naiz pertsona gorrekin, 6 urtera arte. Nik normaltzat nuen, bi osaba ere gorrak nituelako. Txikitan mundu horretan mugitzen ginen, Donostiara ere joaten nintzen, gorren elkartera. Herrian burla egitea ez nuen ulertzen. Aita eta ama dira, ez dute entzuten, baina ez dute ezer txarrik. Min ematen du jendeak iseka egiteak, eta horrela gutxiesteak; finean, pertsonak dira".\nMaskaren derrigorrezko erabilera ez da samurra izan Urbietarentzat. Hala ere, zailtasunak zailtasun, egoerara moldatu dela dio. Aurreneko egunetan gaizki pasatu bazuen ere, gaur-gaurkoz nahiko ondo moldatzen da, ahal duen edo uzten dioten guztietan maskara kentzen duelako. "Aita harategira joaten denean, maskara kentzeko esaten dio harakinak, bestela ez diolako entzuten. Gauza bera medikuarenean. Elkarrengandik bi metrora jartzen dira, eta maskara kenduta hitz egiten dute", azaldu du alabak.\nBayon Elkar-ekinek banatu zituen maskarak egiten ibili zen. "Aitak esaten zidan nolako musukoak egitea nahi zuen: gardenak. Azaldu nion material hura plastikoa zela eta horrek ito egiten duela; beste material bat behar nuela eta horrelakoak egitea zaila zela". Bayonek dio entzuteko arazoak dituzten pertsonentzat zein gorrentzat "argi bat itzaldu" dela maskaren erabilerarekin. Dena den, uste du ohiko bost zentzumenak ez dituzten arren, badutela beste pertsonek ez duten zentzumen berezi bat; beste gaitasun bat. "Ez dute entzuten, baina badute beste zerbait. Eta esango nuke nik ere badudala, beraiekin hazi naizelako eta beraiekin garatu dudalako".\nMigel Urbieta eta Monika Bayon.\nEzpainak ezkutatzean, ezin entzun\nEntzuteko modu bat baino gehiago daude, eta ondo baino hobeto daki hori Jone Larrañagak (Azpeitia, 2005). Bera oroitzen ez bada ere, txikia zenean entzumen urritasuna diagnostikatu zioten medikuek, eta haren ama Yolanda Kerexetak (Azpeitia, 1975) eta haren aita Aitor Larrañagak (Azpeitia, 1970) alabari kokleako inplanteak egitea pentsatu zuten: "Jone jaiotzez gorra zela esan ziguten medikuek, eta zer aukera zeuden galdetu genien. Esan ziguten Osakidetzak protokoloz inplante bakarra egiten duela, eta orduan Nafarroako Unibertsitate Ospitalera jo genuen bi belarrietan inplanteak jartzeko", azaldu du Kerexetak.\nEbakuntza horretan, txip bat ezarri zioten Joneri barruan, eta elektrodo bitartez, inpultso batzuek entzumena ematen diote. Azpeitiarrak inpultso horiek interpretatzen ikasi du txikitatik, eta ondoren, logopedarekin hitz egiten ere ikasi du, baita ezpainak irakurtzen ere: "Gu ez gara egokitu bere mundura, bera egokitu dugu gurera", dio Kerexetak. Halere, zeinu hizkuntza apur bat ere badakiela dio Jonek: "Oinarrizko zeinu hizkuntza dakit, eta gai naiz elkarrizketa bat izateko. Gainera, udan udalekuetara joaten naiz AransGi elkartekoekin, eta adimen urritasuna duten beste gazteekin zeinu hizkuntzan hitz egiten dut". Horrez gain, familiakoen artean "barne kode bat" dutela dio Kerexetak.\nBehar bereziak dituztenentzako eskolara ala ohiko eskolara? Horixe zen haurra hazten joan ahala bi gurasoek egin zuten galdera. "Azpeitian bada gure kasuaren antzekoa bizi duen familia bat, eta haiek gomendatu ziguten Jone eskola arrunt batera eramatea. Jonek laguntza berezia behar du irakasleen partetik, baina oso ondo moldatu da egoera horretara", azaldu du gaztearen aitak. Jonek ingurukoen ahotsak ikasten ditu, eta horretarako bizpahiru egun nahiko dituela dio azpeitiarrak: "Ahots batekin ohitzea oso garrantzitsua da niretzat, eta pertsona batzuen ahotsa oso zaila egiten zait ulertzea. Adibidez, ahots grabea duten gizonei ulertzea gehiago kostatzen zait"\nEskolan klaseak jarraitzera ondo egokitu den arren, beste eremu batzuetan zailtasunak topatzen ditu Jonek; besteak beste, zineman: "Aretoa ez badago entzumen urritasuna dutenentzat. egokituta, Jonek ezin ditu filmak entzun" dio Kerexetak. Bukle magnetiko bat behar da aretoetan, entzumen urritasuna dutenen audifonoekin konektatzeko, baina areto askotan, eta, tartean Azpeitian, halakorik ez dagoela dio familiak. Bestelako ekitaldi batzuetan ere gauza bera pasatzen zaio Joneri, danborradan eta kontzertuetan, kasu: "Musika edo zarata ez zaizkio modu berean heltzen. Askotan aparailuak kendu eta bibrazio bidez jasotzen ditu sentsazioak", nabarmendu du Kerexetak. Etxean familia osoak telebista azpitituluekin ikusten du, eta Joneren gurasoek gogoan dute filmetan-eta aktoreen ezpainak irakurtzerakoan, arraro begiratzen zuela: "Euskarazko pelikula bat ondo jarraitzen du, gaztelaniazkoa ere bai, baina atzerriko filmetan ezin zituen aktoreen ezpainak irakurri, ingelesez zirelako asko".\nOztopoak gorabehera, Jonek euskara eta gaztelania ederki menderatzen ditu, eta ingelesarekin lan gehiago duen arren, azken urteetan aurrerapauso handiak egin dituela dio bere amak: "Gogoratzen naiz Nafarroako Unibertsitateko Ospitalera ebakuntza egitera joan ginenean, Joneri zein hizkuntza irakatsiko genion galdetu zidala medikuak. 'Euskara', erantzun nion, herri euskaldun batean bizi ginela eta. Hark harrituta galdetu zidan gaztelania ez al nion irakatsi behar. 'Ikasiko du', esan nion, eta gaur da eguna Jonek bi hizkuntzak ederki hitz egiten dituena".\nYolanda Kerexeta, Jone Larrañaga eta Aitor Larrañaga.\nEgoera samurra ez bazen, koronabirusak are gehiago gaiztotu dioegoera Joneri, maskaren derrigorrezko erabilerak hainbat traba ekarri baitizkio. Maskarek aurpegia estaltzen dutenez, azpeitiarrak ezin ditu besteen ezpainak irakurri, eta horrek komunikazioa zaildu dio azken hilabeteetan. Larrañaga-Kerexeta familia Marea Urdinako kide da, eta elkarte horretatik konponbide bila dabiltzala adierazi du Kerexetak: "Entzumen urritasuna dutenek behar dute besteek maskara gardena eramatea, bestela ezin dituzte ezpainak irakurri. Udan Eusko Jaurlaritzaren Tknika zentrora joan ginen laguntza eske, han maskarak egiteko bestelako moduak ari baitira ikertzen. Oraindik, ordea, ez dute ezer topatu". Azpeitiarrak nabarmendu duenez, hainbat lekutan ari dira alternatiba bila, baina ez dirudi oraingoz inork homologatutako maskara gardenik asmatu duenik. Bestalde, Kerexetak dio erakundeek ez dutela hainbat kolektiborenkin pentsatu erabakiak hartzerakoan. Ildo horretatik, azpeitiarrak uste du ikertzaileek maskara eraginkorrak eta inklusiboak topatzeko lanean jarraitu behar dutela, jende askori eragiten dion kontua baita.\nZailtasunei aurre egin izan die Larrañaga-Kerexeta familiak hasiera-hasieratik, eta hemendik aurrera ere halaxe jarraitzeko asmoa du. "Entzumen urritasuna dela-eta Joneri behar zuena baino lehenago iritsi zaio heldutasuna, eta oso arduratsua da bere aparailuekin eta", azaldu du Kerexetak. Jone ere baikorra da, bai baitaki ez dagoela bakarrik eta aldamenean izango dituela maite dituenak. Orain arte bezala aurrera jarraitzeko asmo irmoa du azpeitiarrak: "Gauzak asko ari dira aldatzen, baina oraindik ere gehiago aldatu behar dute. Denetara ez naiz ohituko, baina saiatuko naiz".


Jardunaldi berrien aplikazioa: bidaia honetan ez genuen horrelako zakutorik behar - STEILAS UNIBERTSITATEASTEILAS UNIBERTSITATEA | UPV/EHUko langileen sindikatua\nHome » AZP\nJardunaldi berrien aplikazioa: bidaia honetan ez genuen horrelako zakutorik behar\nSubmitted by admin on 2016-03-07 – 4:57 PMNo Comment\nPlanifikazio Batzordean aurkeztu zuen Administrazioak aurten eskaini diren jardunaldi berrien (mistoa eta intentsiboa) eskaera txostena.\nAurrez ikus zitekeen bezala eskaera kopurua espero zena baino askoz murritzagoa izan da: Pertsonalaren Gerenteordetzara 228 eskaera iritsi dira bakarrik, non 104 eskaeretan jardunaldi intentsiboa aukeratzen zuten eta beste 103etan berriz jardunaldi mistoa. Aipagarria da ere 21 eskaera ezetsi egin direla.\nFalta dugun datua hala ere, ondorengo arrazoiak medio, egin ez den eskaera kopurua zenbateko den da:\n1.- Langileek beraiek lan egiten duten zerbitzuan aurrez kontsultatu dute eta ezezkoa jasoko zutela jakinik ez dute eskatu\n2.- Erretiroak edota arrazoi pertsonalak direla eta, aurretik existitzen diren jardunaldi bereziek, mota horietako jardunaldiak ematea ezinezkoa egiten zuten.\n3.- Administrazioak luzaturiko aukerak jai egunen galera handia suposatzen du eta honek ez du eskaintza erakargarri egiten.\nLaburbilduz, jardunaldi berrien abiaraztea etsigarria izan da! Jardunaldi berriak AZParen %15,5-arentzako bakarrik izan dira balizko aukera eta zifra hau balantzea eta gogoeta egiteko modukoa da!\nZerbitzuan galerarik eragiten ez zuen eta langileak ase zitzakeen eskaintza sortzaile eta errealista aurkeztu zuen Steilas-ek negoziazioan zehar, baina Administrazioa ez zegoen negoziatzeko prest.\nHilabete batzuetan eskaintzak hasiko dira eta zifra horiek arrakasta bezala saldu nahi izango dizkigute, baina guk etab. luzea gogorarazi beharko diogu, adibidez, telelana egin ahal izatea %1,5-ari bakarrik baimendu zaiola, jardunaldi berri hauek AZP-aren %15,5-ari bakarrik ahalbidetu zaizkiola, geldirik jarraitzen duen eta aldatzeko premia larria duen Lan Poltsen Akordioa… Horrela jarraituz kea salduko du soilik, zenbakiek dena agerian uzten dute eta


Ibarrako azoka berreskuratuko dute iazko etenaren ostean - Ibarra - Tolosaldeko ataria\nIbarrako azoka berreskuratuko dute iazko etenaren ostean\nTolosaldeko Ataria 2021-09-16 07:58\nIbarrako Udalak eta Hauspoa elkarteak antolatu dute azoka eta Emeterio Arrese parkean eta Erraketistak frontoian 30 postu baino gehiago izango dira igandean\nBueltan da Ibarrako Azoka. Udalak eta Hauspoa elkarteak ekimena berreskuratzea erabaki dute, iazko etenaldia eta gero. Honenbestez, igandean, Emeterio Arrese parkean eta Erraketistak frontoian 10:00etatik 14:00etara gauzatuko da XXI. Ibarrako Azoka. 30 postu inguru jarriko dira bertan eta besteak beste, elikagaiak eta artisautza produktuak izango dira, beti bezala, Ibarrako piperra ardatz hartuta.\nHauspoa elkarteko ordezkari Ixiar Arratibelek gaur egungo osasun egoerara egokitutako azoka egiteko antolatzaileek egin duten ahalegina aipatu du. Postuen kopurua erdira murriztu behar izan dute: «Dena den, betiko ildoari jarraituko diogu, lehentasuna herriko postuek dute eta gero eskualdekoek. Faltan dauden produktuak osatzeko kanpoko baserritarrei eta artisauei egiten diegu gonbidapena». Bitxiak, serigrafia lanak, altzari margotuak eta bestelako esku lanak izango dira salgai eta jatekoen artean barazkiak, txerrikiak eta garagardoa izango dira, besteren artean. «Ahalegina egin dugu xumeagoa bada ere azoka anitza izan dadin», esan du Arratibelek. «Esan gabe doa aurten kanpoan geratu direnek aurrerago parte hartzeko aukera izango dutela, behin martxa hartuta hurrengo urteetan lehengora bueltatzea baita gure asmoa».\nIbarra plaza «ona» dela uste dute antolatzaileek: «Guk ekoizpen ekologikoaren eta jasangarriaren alde egiten dugu. Gure helburua produktuak ekoizleen eskuetatik zuzenean kontsumitzailearengana helaraztea da».\nAurten, COVID-19a dela eta, segurtasun-protokoloa jarraituz, azoka gunean ezingo dira elikagaiak dastatu, musukoa jarrita eraman beharko da uneoro, tarteak zaindu eta pilaketak saihestu beharko dira. Igandean boluntario talde bat ariko da gerturatzen direnei argibideak ematen. Lehiaketa gastronomikorik egongo ez denez, Emeterio Arrese plazan eta Erraketistak frontoian jarriko dituzte postuak.\n"Xumeagoa baina anitza izango da igandeko azoka"\nTolosaldeko Ataria ira 14 Ibarra\nIazko etenaldiaren ondoren Ibarrako XXI. Azoka irailaren 19an ospatuko da, 10:00etatik 14:00etara. Ixiar Arratibel Hauspoako kidearekin hitz egin d...


Parkour-gunea egokituko da Ibarran — Oñatiko udala\nParkour-gunea egokituko da Ibarran\nInguruko aisialdi eskaintza osatuko da Gazteak Arazerixan prozesuan jasotako eskaera beteaz\nNatura eta hirigintza elementuak aprobetxatuz oztopoak gainditu eta batetik bestera mugitzean oinarritzen den diziplina fisikoa da parkour-a. Oñatin zale talde bat badu eta horien eskutik parkour-gunea prestatzeko proposamena egin zen Arazerixan aurrekontu parte-hartzaileen gazte-prozesuan. Instalazio berria Ibarran egingo da, skate-gunea eta tirolina handiaren segidan. Horrela, inguruko aisialdi eskaintza osatuko du udalak.\nParkour-gune honen diseinuan gazte zaletuek beraiek parte hartu dute. Lanak egingo dituen URBABIL enpresari instalazio proposamen bat eskatu zitzaion eta gazteekin kontrastatu zen. Gainera, Gasteizko parke batean izan ziren Haur eta Gazteria departamentuko teknikariarekin, Oñatin dagoen espazioa kontuan hartuta, egokiak izango liratekeen elementuak definitu eta antolatzeko.\nBarradun piramide moduko bat muntatuko da eta tamaina ezberdineko kubo nahiz prismak eta bestelako elementu bertikalak jarriko dira. Batzuk, prestatuta ekarriko dira eta beste batzuk berriz, lekuan bertan osatuko dira. Elementuen muntaian ere herriko zaleek aktiboki parte hartuko dute, elementu ezberdinen arteko distantziak neurtu eta egoki kokatzeko. Saltoak eta kolpeak leuntzeko segurtasun materiala jarriko da zoruan. Parkour elementuez gain, instalazioa ping-pong eta xake mahai banarekin osatuko da.\nGaia, Haur eta Gazteria eta Hirigintza batzordeetan aztertu da jada, eta seguruenera, aste honetako Tokiko Gobernu Batzarrera eramango da. Gobernu taldearen onespena lortuta, lana martxan jarriko da. Enpresak pare bat hilabete beharko ditu elementu guztiak prestatu eta instalazio lanak hasterako. Martxoa eta apirila horretan joango dira, seguruenik . Gauzak ondo, Parkour-gune hau egokitzeko lanak, maiatzean egingo dira. Lanek, 47.000 euroko aurrekontua dute.


Entsaladak: urte osoan dastatzeko platera | Consumer\nEntsaladak: urte osoan dastatzeko platera\nEntsaladak egitea lan erraza da, baina, horregatik, gastronomiaren ikuspuntutik ere interesgarria da.\nEntsaladak osagai gordinekin edo kozinatuekin egiten dira, gehienetan hotz zerbitzatzen dira eta gantzak, gatza eta azidoak nahastuta ontzen dira. Horren berezitasun nagusietako bat da plater freskagarria dela, lehen sarrera gisa zerbitzatzen dena, nahiz eta batzuetan janariaren amaieran ere eskaintzen den. Gatz mineraletan eta bitaminatan aberatsa den platera da eta, entsalada konposatuen kasuan, proteina-elementuren batekin osatzen dira, hala nola arrainarekin, haragiarekin edo lekalearekin.\nEntsaladak lau modutan sailka daitezke.\nEntsalada bakunak. Genero bat edo bi izaten dituzte, gehienetan barazki gordinak edo kozinatuak. Ohikoenak letxuga eta tomatea dira, besteak beste.\nEntsalada konposatuak. Hainbat genero biltzen ditu: barazki gordinak eta prestatuak, arrain-kontserbak, haragia, lekaleak edo arrautzak.\nEntsaladillak. Patata, azenarioa edo arroza bezalako irin-generoa eta arrain-kontserbak edo haragia bezalako elementu proteikoa izaten dute. Saltsa emultsionatua izaten du ia beti, maionesa gehienetan, entsaladillaren generoak bildu eta bilduko dituena. Ohikoena entsaladilla errusiarra da.\nEntsalada epelak. Apaingarri gisa joan ohi dira. Entsalada nagusiak osatzen ditu. Entsaladak unean bertan prestatzen dira edo salteatu egiten dira, eta, ondoren, gantz-, azido- eta gatz-nahasketa batekin gozatzen dira, hala nola antxoa-entsalada edo otarrainxka eta perretxikoena.\nEntsaladetako protagonista nagusiak barazkiak dira. Horien artean, hostoetakoak nabarmentzen dira: letxugak, endibia, aza gorria edo eskarola. Beste barazki garrantzitsu batzuk tomatea eta piperra dira. Frutak ere kontuan hartu behar dira: sagarrak, laranjak, mahatsak, platanoak, anana edo aguakatea. Prestatutako barazkien artean, gehienetan hotzak joango dira, salbuespenak salbuespen, epel.\nLetxuga bezalako hosto-barazkiak dira entsaladetako protagonista nagusiak\nOhikoenak patata, piperra, berenjena, perretxikoak, onddoak eta era guztietako lekaleak dira, bai lehorrak bai freskoak (babak, ilarrak, lekak, babarrunak, garbantzuak). Garrantzi handia dute zainzuriek (zuriak eta gari-zainzuriek), karduek edo orburuek ere.\nHaragiei dagokienez, entsaladetan gehien erabiltzen diren osagaiak hegaztiak eta hestebeteak dira. Arrainen artean, kontserbak dira erabilienak (hegaluzea, antxoa eta ketuak, hala nola izokina eta krispeta). Entsalada epeletan arrain freskoak nabarmentzen dira, hala nola zapoa, legatza eta mihi-arraina. Arrautzak ere garrantzitsuak dira, gogorrak, beteak edo gelezkoak jaten baitira. Entsaladetarako beste elikagai komun bat gaztak dira.\nKoipeei dagokienez, batez ere oliba-olioa erabiltzen da, ondoren haziak eta esnegaina. Azido arruntena ozpina da bere barietate guztietan eta, batzuetan, limoia. Ongailuetan espezia eta usain-belar mota guztiak sartzen dira.\nOngailuak koipez edo koipe-nahasketaz (olioak, batez ere oliba-olio birjina estraz eta 0,4°-z) eta ozpinez (sagardoaz edo Jerezko ardoaz) edo limoiz osatutako azidoz osatzen dira. Ozpin-olioaren zati bat eta hiru zati olio izaten dira, eta horiei gatza, piperbeltza edo ziapea gehitzen zaizkie. Beste ongailu mota bat esne-gain agria izenekoa da. Esne-gainaz gain, azidoa, gatza eta piperbeltza ditu. Osagai horiek apur bat irabiatu egiten dira, trinkotasuna har dezaten. Beste ongailu bat maionesa edo saltsa emultsionaturen bat izan daiteke.\nGordinik doazen genero guztiak, batez ere barazkiak, ur ugaritan garbitu behar dira, eta, behar izanez gero, lixiba-tantatxo batzuekin, lur-hondarrak edo zomorroak kentzeko. Entsaladillen kasuan, saltsa emultsionatuekin hitz egin diren neurri guztiak jarri behar dira.\nEz dute kontserbaziorik.\nHozkailuan gorde behar dira.\nEntsaladan gehitzen dira, zerbitzatzeko unean.\nHondatutako zati guztiak kendu.\nElikagaien artean zapore bateragarria bilatu behar da, eta ez zerbitzatu oso hotzak, freskoak baizik.\nZerbitzatzean gatzatu eta aliatu egiten da; bestela, hostodun barazkiek testura gal dezakete.\nOsagaiak tamaina proportzionaletan txikitu behar dira erabili beharreko genero guztietan. Genero horien elaborazioa ere zaindu behar da. Aurkezpena kaltetu dezaketen generoak erabiltzen direnean, hala nola erremolatxa, aza gorria (destiñen), beti jarriko dira azkenak eta zerbitzatzeko unean.\nOso garrantzitsua da entsaladara botatzen den ongarri-kantitatea kontrolatzea.


[GOI] Gazte mailako txirrindularitza itzulia Oñatin\nmsg.2019-06-25 10:38:07 mezkerro-k idatzia\nGazte mailako txirrindularitza itzulia Oñatin\nDebagoiena/ Oñati/ Herriko kaleak\n[GOI] Hiruko saskibaloia Bergaran\nmsg.2019-06-25 10:41:07 mezkerro-k idatzia\nHiruko saskibaloia Bergaran\n[GOI] Oihana Kortazar, Zumaia Flysch Trail\nmsg.2019-06-25 10:44:43 mezkerro-k idatzia\nOihana Kortazar, Zumaia Flysch Trail\nGipuzkoa/ Zumaia/ Zumaia inguruan\n[GOI] Harmailatik (2019-06-24)\nmsg.2019-06-25 10:23:48 mezkerro-k idatzia\nHarmailatik (2019-06-24) saio osoa\n[GOI] Bergara Hiria Emakumezkoen Txirrindulari Txapelketa\nmsg.2019-06-17 20:19:36 dsanchez-k idatzia\nBergarako San Martzial bidea\nEmakumezkoen txirrindularitza lasterketa\nDebagoiena/ Bergara/ Bergarako San Martzial bidea\n[GOI] Corpusetako eskubaloi txapelketa\nmsg.2019-06-17 20:15:07 dsanchez-k idatzia\nCorpusetako eskubaloi txapelketa\n[GOI] Harmailatik (2019-06-17)\nmsg.2019-06-17 20:08:30 dsanchez-k idatzia\nHarmailatik (2019-06-17) saio osoa\n[GOI] Harmailatik (2019-06-10)\nmsg.2019-06-10 20:21:57 marrayago-k idatzia\nHarmailatik (2019-06-10) saio osoa, Mikel Irizarri elkarrizketa\n[GOI] Txikirri-Txikirri eta Aiba mendi martxa\nmsg.2019-06-11 09:45:21 mregueiro-k idatzia\nBiteri plaza, Eskoriatzako plaza\nTxikirri-Txikirri Eskoriatzan eta Aiba mendi martxa Arrasaten\nDebagoiena/ Arrasate, Eskoriatza/ Biteri plaza, Eskoriatzako plaza\n[GOI] Herriarteko pilota txapelketa Aramaion\nmsg.2019-06-11 10:01:54 mregueiro-k idatzia\nFinalerdiak galduta, txapelketatik kanpo geratu dira Aramaioko pilotariak. Hiru partiduak galdu dituzte: kadete mailako partidua izan da lehiatuena –20-22–; gazte mailan 10-22 galdu dute; eta, nagusietan 6-22.\nDebagoiena/ Aramaio/ Aramaioko pilotalekua\n[GOI] Kirola Kalera Eguna Arrasaten\nmsg.2019-06-11 09:16:14 marrayago-k idatzia\nKirola Kalera Egunaren laugarren edizioak emandakoa\n[GOI] Errugbiko Nazioarteko Zazpiko txapelketa\nmsg.2019-06-03 19:36:32 jdomingo-k idatzia\nArrasate Rugby Taldeak, Durangok eta Elorriok jokatu dute txapelketa, Irunek autobusarekin arazo bat izan ondoren. Partida erabakigarria Elorriok eta Durangok jokatu dute, eta durangarrak izan dira garaileak (24-21).\n[GOI] Mahonero eguna\nmsg.2019-06-03 19:37:25 jdomingo-k idatzia\nMahonero Asteburuaren barruan, atzokoa izan zen egun handia Bergara Kirol Elkarteko futbol sailarentzat. Denboraldia borobiltzeko ospakizuna izaten da, "familia egiteko" eguna. "Oso pozik gaude aurtengoarekin ere, jendeak erantzun egin du", dio Iosu Elorza presidenteak. Atzoko izen propioen artean, Mikel Juaristi; lehen taldeko entrenatzaile izan denak merezitako agurra izan zuen.\nDebagoiena/ Bergara/ Seminarioko karpa\n[GOI] Harmailatik (2019-06-03)\nmsg.2019-06-03 19:31:13 jdomingo-k idatzia\nHarmailatik saioa osorik\nDebagoiena/ Antzuola, Aramaio, Aretxabaleta, Arrasate, Bergara, Elgeta, Eskoriatza, Leintz Gatzaga, Oñati/ Harmailako platoa\n[GOI] Harmailatik (2019-05-27)\nmsg.2019-05-27 18:56:52 marrayago-k idatzia\n[GOI] Emakumezkoen futbol topaketa, Bergaran\nmsg.2019-05-27 19:04:33 marrayago-k idatzia\nAgorrosin futbol zelaia\nEmakumezkoen futbol topaketa, Bergaran\nDebagoiena/ Bergara/ Agorrosin futbol zelaia\n[GOI] ART-Errioxa, errugbia\nmsg.2019-05-27 19:02:32 marrayago-k idatzia\n[GOI] 32. Emakumeen Bira, txirrindularitza\nmsg.2019-05-27 18:59:30 marrayago-k idatzia\n32. Emakumeen Bira, txirrindularitza\n[GOI] Mondra-Amaikak Bat, futbola\nmsg.2019-05-20 18:23:28 marrayago-k idatzia\nMojategi futbol zelaia\nMondra-Amaikak Bat, futbola\nDebagoiena/ Arrasate/ Mojategi futbol zelaia\n[GOI] Eskoriatzako slalom erakustaldia\nmsg.2019-05-20 18:28:31 marrayago-k idatzia\nEskoriatzako estazio zaharra\nEskoriatzako slalom erakustaldia\nDebagoiena/ Eskoriatza/ Eskoriatzako estazio zaharra


DYA-ko ANBULANTZIA MEKAN\nErizaintza, Arreta eta Haur Hezkuntzako ikasleek\nERIZAINTZAKO OINARRIZKO ZAINTZAK ETA LEHEN LAGUNTZAK ikasgaiaren barruan, anbulantziaren dotazioa, funtzionamendua eta lan antolamenduaren inguruan azalpenak jaso zituzten DYA-koen eskutik. Eskerrik asko DYA-koei! Ikasleak oso gustora egon ziren eta askok boluntario bezala aritzeko izena eman zuten.\nMENDEKOTASUNEKO IKASLEAK BEC-en NAGUSI AZOKAN\nJoan den ostiralean “Mendekotasuneko” ikasleak BEC-en urtero antolatzen den NAGUSI azokan izan ziren. NAGUSI adinduei zuzendutako Erakustokia da. Aisialdi, kirol eta prestakuntza eskaintza askotarikoa eta zabala da. Burutuko ziren jarduera guztiak bizi-kalitatea optimizatzeko formula berriak eta hobeak ematera bideratuta zeuden.\nLANBIDE KONPETENTZIAK EBALUATU ETA EGIAZTATZEKO 2017ko PROZEDURA.\nIzena emateko epea: 2017ko urriaren 2tik 20ra.\nInformazio gehiago EEI edo EHAA.\nEUROCOM SMART (Erasmus+)\nAtenas, Grezia. MEKA Lanbide eskola EUROCOM SMART (Erasmus+) sarean parte hartzen ikasle eta irakasleentzako elkartrukeak lotzen. Alemania, Holanda, Grezia, Finlandia, Dinamarka, Italia, Belgika eta Meka Euskaditik.\nAURKEZPEN EKITALDIKO ORDUAK\nAurrekoa 1 ... 4 5 6 7 8 9 10 ... 77 Hurrengoa


Irekia Eusko Jaurlaritza - Gobierno Vasco :: Kanpo ekintzaren alorrean profesionalak espezializatzeko beken 2012ko deialdia\nKanpo ekintzaren alorrean profesionalak…\nBekadunek Eusko Jaurlaritzaren Kanpo Ekintzaren Idazkaritza Nagusian eta Euskadiren atzerriko ordezkaritzetan gauzatuko dute beren jarduerak (4 beka Gasteizen, 4 beka Bruselan, beka 1 Bogotan, beka 1 Buenos Airesen, beka 1 New Yorken, beka bat Santiagon eta beka 1 Mexikon).\nEuskal Herriko Agintaritzaren Aldizkarian 2011ko abenduaren 14an argitaratutako 2011ko azaroaren 23ko erabakiaren bidez, Kanpo ekintzaren alorrean profesionalak espezializatzeko 2012ko beken deialdia egin da.\nGasteizko bekak 16.000 €-koak izango dira eta gainerakoak 24.000 €-koak.\nEskaerak aurkezteko epea 2012ko urtarrilaren 16an amaituko da.\n(iturria: Eusko Jaurlaritza-Kanpo Ekintzako Idazkaritza Nagusia)\nRT @Irekia_News: Convocatoria de Becas de especialización de profesionales en el área de Acción Exterior 2012. http://t.co/xY6ZqKOP


maiatza, 2009 | Eingo al deu?\nSexuari buruz dena dakizula uste duzu?\n‘Eingo al deu’ sexu-blogak aholkuak eman eta zure zalantzak argitu nahi ditu. Horregatik, proposamen berri batekin datorkizu.\nSexuari buruz dena dakizuela uste duzu? Hala ez bada, animatu eta bidali gazteaweb@eitb.com helbidera zuen zalantzak eta Olatz Berastegi sexologoak duda horien erantzunak emango dizkizu.\nOstegunero, gure irakurleek bidalitako galdera bati erantzungo dio Olatzek. Beraz, ez galdu denborarik eta argitu zure zalantzak.\nDenetarik galdetu ahal duzu eta datorren ostegunean Santurtziko 19 urteko neska batek egindako lehen galderari erantzungo dio: Non dago nesken G puntua? Ba al dago puntu hau estimulatzeko jostailu berezirik?\nKategoria Sailkatugabeak 22 maiatza, 2009 egilea Alaitz Artozabal.\nEmakume inteligenteek gehiago gozatzen dute sexuaz\nHarremanak izateko orduan emozionalki inteligenteak diren emakumeek gehiago gozatzen dute sexuaz gainerakoek baino. 2.000 emakume bikirekin egindako ikerketa baten emaitzak erakusten duenez, neska inteligenteek orgasmo gehiago eta hobeak dituzte.\nHain zuzen ere, euren eta besteen emozioen jabe izateko gai direlako disfrutatzen dute gehiago. Beraz, inteligentzia emozionala eta orgasmoaren maiztasuna zuzenean lotuta dauden bi fenomeno direla esan daiteke.\nGainera, ikerketa honen arabera, emakumeen ia herenak zailtasunak ditu orgasmora heltzeko eta horietako askok ez dute klimaxera iristea lortzen. Arazo horiei aurre egiteko orduan inteligentzia emozionalak sekulako garrantzia dauka, ez baita nahikoa egoera eta teknika ona aukeratzearekin.\n“Zure arazo emozionalen zain bazaudete eta arazoak identifikatzeko eta adierazteko gai bazarate, konponbidea bilatzea errazagoa izango da”, adituen esanetan.\nKategoria Aholkuak 14 maiatza, 2009 egilea Alaitz Artozabal.\n“Emakumeok ez dugu gau bateko sexu-harremanik nahi”\n‘Eingo al deu’ sexu-blogean ‘gau bateko sexu-harremenak’ gorrotatzen eta salatzen dituen neska gazte baten adierazpenak jaso ditugu bart.\nAnonimo bezala identifikatutako irakurle honen hitzetan, “mutil gehienak sexu-obsesioak jota bizi dira eta ez dituzte nesken jarrera eta nahiak errespetatzen”.\n“Mutil bat ezagutu eta gau berean berarekin oheratzea astakeria hutsa da. Sexuaz gozatzeko beharrezkoa da maitasuna, eta maitasunik gabeko harremanak mutilek soilik ulertzen dituzte”.\nOraindik gazte askok mota honetako aurreiritziekin jokatzen dute, baina, egia esan, neurri egokiak hartuta, asko disfrutatu daiteke ezagutzen ez duzun pertsona batekin ere.\nZuek praktikatuko zenukete sexua ezagutu berri duzuen pertsona batekin?\nKategoria Sailkatugabeak 13 maiatza, 2009 egilea Alaitz Artozabal.\n9 ordu jo eta ke masturbatzen\nAurten ere bakarkako gozamenaren topaleku bihurtu da San Frantzisko. “Masturbate-a-Thon” masturbazio-maratoiak jende ugari bildu du, karitatezko egintzetarako dirua jaso eta, bidez batez, oraindik toki askotan tabua den sexu-praktika hau sustatu ahal izateko.\nBeste edozein maratoiren antzekoa da, baina nekatuta amaitu beharrean, erlaxatuta eta gustura bukatzen dute parte hartzaileek.\nSan Frantziskon ez ezik, orain arte Londresen eta Copenhaguen ere egin izan dira 2000. urtetik ospatzen den ekintza honen antzeko lehiaketak.\nOrain arteko markarik onena Tokioko gizon batek dauka: 9 ordu eta 33 minutuko marka lortu zuen iaz. Bere lagunek aitortu dutenez, entrenamendu asko behar izan du errekorra lortzeko.\n“Masturbatorium” izeneko gela batean, parte hartzaileek ahal duten beste denbora pasatzen dute sexua praktikatzen eta bitartean, euren lana ondo egiten dabiltzan kontrolatzen du sexologo talde batek. Urtero ekintza honetan parte hartzen duen sexu-entrenatzaile batek azaldutakoaren arabera, “garrantzitsuena geldo masturbatzea eta arnasa ondo hartzea da”.\nBaina, masturbatzen denbora gehien igarotzen duen parte hartzailea ez da saritu bakarra izaten. Orgasmo gehien lortzeko gai denak ere, saria eraman ohi du etxera.\nNoiz iritsiko dira Euskal Herrira mota honetako lehiaketak?\nKategoria Sailkatugabeak 8 maiatza, 2009 egilea Alaitz Artozabal.


«Toyotismo»: berrikuspenen arteko aldeak - Wikipedia, entziklopedia askea.\n«Toyotismo»: berrikuspenen arteko aldeak\n22:43, 25 iraila 2008ko berrikusketa\n4 bytes added , Duela 12 urte\n13:16, 25 iraila 2008ko berrikusketa (aldatu)\n22:43, 25 iraila 2008ko berrikusketa (aldatu) (desegin)\n'''Toyotismoa''' edo '''Toyota sistema''' [[lan antolaketa]] bat da, jatorriz [[Japonia]]koa, [[fordismo]]aren eta [[taylorismo]]aren hobekuntza bezala hartua. Lehen aldiz [[Toyota]] enpresan erabili zen, hortik izena.\nToyotismoa bukatuenetariko sistema eta eransgarriena dirudi hainbat antolaketa lanetan aldaketen ondorioz/eraginez. Produkzio teknika berriaz gozatuz ([[robot]]ika, CAD-CAM,..) zerikusirik badu lan erlazioetan zein industrialetan.\n*Atalen entrega epeak eta produktu bukatuak une doituetan (''just in time'')\n*[[Kaizen|Etengabeko hobekuntza]] lan prozesuan (''[[kaizen]]'').\n*Jadaneko beste berrikuntza i love billou !!! <3 oduktu erdibukatu eta bukatuen txarteleratzea produkzio lerroan (''kanban'' sistema, norbait metaketa edota salmenta produktuak kentzen dituenean, ''kanban''-ak edo seinaleak voila bidaiatzen dute lerroaren hasierako unera besteei ohartarazteko beste produktu bat nahi dela edo eskari berria dagoela); automatizazio altuagoa eta ergonomia; lan orduen murrizketa;bonuen murrizketa aukera taldeen produktibitatean arasean banakako produkzio handiagoa lortzek etab.\nToyotismoa, aro globaletik ulertuta, zera ahalbidetzen du:\n*eskuzko lanaren produktibitatea hobetzea.\n*langabeziaren hazkundea saihestu (Japoniako langabezi tasak ez du ia populazio aktiboaren %3,5 gainditzen, enpresa gehienen izkutuko langabezi tasa garrantzitsu bat existitzen baita), erakutsiz soluzio bakarra ez dela flexibilidade liberala ( soluzio neotayloriana, langileen kaleraketa) kosteak murrizteko. Enpresan langileen parte hartzea beste soluzio bide bat da.\n*beste herrietan ihardetsi, Japoniakoa soilik ez izatea (Japoniako kotxe enpresak [[Ameriketako Estatu Batuak|AEBAEBetan]]etan, edota toyotismoaren aldaera japoniarrak [[Alemania]]n edo [[Suitza]]n).\n== Desabantailak ==\nToyotismo ereduaren desabantailak honakoak dira:\nGaur egun, Japoniako elektronika industria zeinak aplikatzen dituen toyotismo prozedurak, esportatu egin du taldeak eta lan taldeetan lan egitea baita kapital sozialaren inbertsioan ere parte hartzen du eta zabaltzen badago hain urrutiko periferian, [[Erresuma Batua]]n bezala. Toyotismoen prozesuen berregituraketa produkzioan oraindik diraute.


Turismo-lizentziaren Kodea: HBI00021\nGetxoko kostaldeko udalerria Bilboko erdigunetik 12,5 km eskasera dago eta, bertan, hondartzaren oinean, hain zuzen ere, dago hiriko hotel moderno hau.\nHotela esparru paregabean dago, Ereagako hareatzaren ondoan, eta Getxoko kirol-portutik, Abra Marinatik, ez oso urrun (300 metro eskasera). Ingurune horretan, benetako luxuzko oporretarako baliabide guztiak aurkitu ahal izango dituzu.\nGetxo oso leku interesgarria da bisitarako. Kruzero portua, XIX. mende hasierako euskal arkitektura bisitatzeko eta ezagutzeko modukoa da. Oso gertu, Zubi esekia, UNESCOren Gizateriaren Ondarea, Aquariuma…\nJatetxe eta zerbitzu onak eskaintza erakargarria osatuko dute.\nPetit Palace Tamarises honetako logelek, lau lagunentzako gelak, Ipad, Mifi, haurrentzako opariak, haurtxoentzako aulkiak, bizikletak eskaintzen dituzte. Apartamentuak ere baditu.


Arte[faktua] 76: Pello Otxoteko, Itsas bizimina, Karlos Zabala, Ylenia Benito • ZUZEU\nArte[faktua] 76: Pello Otxoteko –\nOlatz Salvador-en Booktubea\nPello Otxoteko poeta irundarra da aste honetako Arte[faktua] literatur saioko gonbidatu nagusia. Pasai San Pedroko Albaola Itsas Kultur Faktorian elkartu gara berarekin, Balea Zuria argitaletxearekin kaleratutako Itsas bizimina poema liburuaz hitz egiteko. Itsasoa oso presente dago liburuan, baita bizitzeko gogoa eta grina ere. Horregatik aukeratu zuen izenburu hori liburuarentzat. Bere esanetan, hitzek pertsonengan eragin bat sortzeko ahalmena dute: “horregatik ahalegintzen naiz hitzak ahalik eta hobekien aukeratzen. Hitzen destilazioa bilatu dut, eta uste dut gehienetan asmatu dudala”.\nOtxoteko Zientzia Biologikoetan eta Biokimikan lizentziatua da. Gaur, lanbidez, irakaslea da, eta goi mailako ziklo batean biokimika eta laborategiko teknikak irakasten ditu. Bere ustetan, poesiak eskolan duen presentzia eskasa da, baina ulertzen du ez dela oso gai erakargarria. Nahiz eta aurretik gauza txikiak bazituen, karrera amaitzean hasi zen modu serioan idazten. Garai batean, literatur kritikaria ere izan zen. Hegan aldizkarian jardun zuen, hain zuzen ere, literaturaren inguruko kritikak idazten.\nKarlos Zabala itzultzailea gonbidatu du Otxotekok elkarrizketara. Dantza talde berean ibiltzearen ondorioa da euren arteko laguntasuna, eta bien literaturarekiko zaletasunak elkartu zituen. Modu batera edo bestera, Irungo Plazara aldizkarian parte hartutakoak dira biak. Zabalak bertan lan egin zuen, eta Otxotekok poemak bidaltzen zituen aldizkarian argitaratzeko.\nYlenia Benito, Irungo Brönte liburu dendako saltzailea izango dugu aste honetan Apalat[egia] tarteko protagonista.\nBestalde, Irakurlea atalean, Albaola Itsas Kultur Faktoriako Joseba Antxustegietxartek Etxera bidean liburuaren gomendioa egingo digu.\nAste honetako Galdetegia-n, berriz, Itxaro Bordak, Edorta Jimenezek eta Miren Agur Meabek, astero legez, literaturaren inguruko galdera banari erantzungo diote.\nHorretaz gain, Olatz Salvadorrek Kattalin Minerren Moio. Gordetzea ezinezkoa zen liburua gomendatuko digu Booktuber atalean.\nHorretaz gain, eta amaitzeko, aste honetan, programazio aldaketa dela eta, gure saioa, 15:00etan izan ordez, eguerdiko 13:30etan izango da ikusgai, beti bezala, larunbatean, ETB1en.


uztaila 2017 - Page 2 of 4 - Zientzia Kaiera\nUxue Razkin Joan Wiffen agertu zenean, dinosauroa han zen oraindik. Bere fosila bai, bederen. Adituek eta paleontologoek zioten Zeelanda Berriko Ipar Uhartean, Hawkeseko badian, hain zuzen, dinosauroak ez zirela inoiz existitu. Joanek horien existentzia frogatzen zituen fosilak topatu zituen arte […]\nJuan Ignacio Pérez eta Miren Bego Urrutia Janaria Jakin-min handia sortu dute, betidanik, hegazti migratzaileek. Bizi-baldintzak oso gogorrak diren tokietan ugaltzen diren espezie askok latitude bigunagoetara migratzen dute negua igarotzera. Latitude altuetan janari ugari dago udan eta uda inguruko hilabeteetan […]\nNolako familia, halako garuna\nAmaia Portugal Seme-alaba bakarra izan ala ez, burmuineko zati batzuk handiagoak edo txikiagoak direla ikusi dute Txinan egindako ikerketa batean, eskanerren bitartez. Ikertzaileok diotenez, anai-arrebarik ez duten haurrek sormen handiagoa dute eta ez dira hain atseginak, eta horrekin lotura dute […]\nBerdintasuna mundua mugitzeko\naipuak argitalpenak emakumeak zientzia\nBarbara Ward (1914-1981), Britainia Handiko ekonomialari, kazetari eta idazlea. Garatze bidean diren herrialdeen arazoekiko erakutsitako interesa eta konpromisoagatik egin zen ezaguna. Ahalegin handiak egin zituen mendebaldeko oparotasuna munduaren gainerako herrialdeekin partekatzeko. 60.eko hamarkadan, ingurumenari lotutako gaiak lantzeari ekin zion, aitzindaria […]\nAllen testa aztergai\nTestaren fidagarritasuna eta baliagarritasuna auzitan jarri du UPV/EHUko gradu amaierako lan batek. Larrialdi medikoetako zerbitzuetan eta zainketa intentsiboen unitateetan (ZIU) erabili ohi da Allen maniobra. Odol zirkulazioaren kalitatearen eta iskemia (odol fluxuaren falta) arriskuaren arteko harremana ezartzeko erabiltzen da testa […]\nAsteon zientzia begi-bistan #163\nartikuluen bilduma astronomia biologia zientzia\nUxue Razkin Paleontologia Madeleine aldiko lau behe-erliebe aurkitu dituzte Aitzbitarte IV kobazuloan (Errenteria): bi bisonte, zaldi bat, eta beste animalia bat. Haiekin batera, beste 12 grabatu aurkitu dituzte; ohiko irudiak dira gehienak baina badira ere, esku baten inpresio bat eta […]\nelektronika fisika laburpena mapping_ignorance\nErlatibitate Orokorra egitura metrikorik gabe formulatzea ezinezkoa da, ikertzaile entzutetsuren batek esaten duena esanda ere. Metric structures in General Relativity artikuluan azaltzen du Carlos Shahbazik. Etorkizuneko elektronikaren eta espintronikaren eremuan material berriek eskaintzen dituzten aukerak sinesgaitzak dira. Energia kantitate arbuiagarriak […]\nbideoak farmakologia medikuntza parkinson zientzialariak\nParkinsona gaixotasun neuroindikatzaile ohikoena da alzheimerraren ostean eta nerbio sistema zentralean dopamina izeneko sustantzia jariatzen duten neuronen galeraren ondorioz ematen da. Gaur egun ez dago berau sendatzeko tratamendurik eta, horren aurrean, gaixoek pairatzen dituzten sintomak kontrolatzeko terapia ezberdinetan aurrerakuntza nabariak […]\nJuan Ignacio Pérez eta Miren Bego Urrutia Janaria Nahiz eta txikiak izan, kolore deigarririk ez erakutsi eta kantuan ere arruntak izan, bereziak dira, oso bereziak, Indicatoridae familiako ezti-gidari izenez ezagutzen diren txoriak. Berezitasuna, portaeratik datorkie. Batetik, beste txori batzuek eraikitako […]\nadimen_artifiziala automobilak ingeniaritza teknologia\nJuanma Gallego Ikerketa batek dio gizakien erabaki etiko eta moralak eredu estatistikoen arabera kodetu daitezkeela, ibilgailu autonomoak horren arabera jokatzeko gai izan daitezen. Teknologia azkar garatzen da, baina garapen horrek eragiten dituen aldaketei moldatzea prozesu motelagoa izan ohi da. Halere […]


FEMPek Gobernuarekin akordioa onetsi du udalek gerakinen zati bat erabili eta itzuli beharrik gabeko 5.000 milioi jaso dezaten eta, trukean, Estatuari gehienez ere haien aurrezkien 15.000 milioi emateko - Federación Navarra de Municipios y Concejos | Federación Navarra de Municipios y Concejos\nFEMPek Gobernuarekin akordioa onetsi du udalek gerakinen zati bat erabili eta itzuli beharrik gabeko 5.000 milioi jaso dezaten eta, trukean, Estatuari gehienez ere haien aurrezkien 15.000 milioi emateko\nIruña, 2020ko abuztuaren 3a. Astelehen honetan, Espainiako Udal eta Probintzien Federazioaren (FEMPen) gobernu batzordeak ogasuneko azken zirriborroa onetsi du koronabirusaren pandemiaren ondorioen kontrako borrokan udalen aurrezkiak erabili ahal izateko. Erabakia aldeko 12 botorekin, kontrako 12rekin, abstentzio batekin eta lehendakariaren kalitatezko botoarekin onetsi da.\nMinistroen Kontseilura iraganen den akordio horretan, Gobernuak 5.000 milioiko funtsa eskaintzen die udalei eta haien gerakinen %100 itzuliko die hamar urteko epean pandemiaren ondorio ekonomikoei aurre egin ahal izateko.\nHalaber, zirriborroak toki entitateek Bruselasen onetsitako Europako funtsaren banaketan parte hartzea aurreikusten du. Espainiak 140.000 milioi jasoko ditu osotara funts horretatik.\nOgasuneko planak, bestalde, ez ditu aintzat hartzen aurrezkirik ez dituzten udalak; 5.000 milioiko funtsean Ogasunari baliabide horiek eman dizkioten toki entitateak baino ez baititu barne hartzen.\nAurreikusitakoari jarraiki, hala nahi duten udalek haien altxortegiko gerakin guztia Estatuari maileguan emateko konpromiso irmoa adieraziko diote Gobernuari irailaren 15a baino lehen. Gobernuak, berriz, gerakin hori 10 urteko epean itzuli egingo die. Hala ere, egungo ekitaldian eta 2021ekoaren artean 5.000 milioi itzuliko dizkie. Transferentzia hori aurrekontuen kanpoko diru-sarrera gisa hartuko da aurrekontuen egonkortasunaren araudian eraginik ez izateko.\nBestalde, udalak ez dira behartuta egongo 2020ko gastu-araua betetzera, arau horrek gastu horiek urtero Barne Produktu Gordina handitzen dena baino gehiago handitzea eragozten baitie (oro har).\nOrain gastatu dezaketen gerakina, berriz, hiri agenda eta mugikortasun jasangarrirako, hurbileko zainketetarako eta kulturarako erabili beharko dute.\nThis entry was posted on 3 abuztua, 2020 at 10:37 and is filed under Noticia. You can follow any responses to this entry through the RSS 2.0 feed.


Mikroipuin lehiaketaren irabazleak iragarri ditu Euskokultur Fundazioak - Mendialdea - Erran.eus\nMikroipuin lehiaketaren irabazleak iragarri ditu Euskokultur Fundazioak\nTtipi-Ttapa 2019-04-04 20:00\nBerako Ricardo Baroja eskolako Eneko Etxeberria Osuak eta Lekarozko Institutuko Irene Alexandra Males Pinto lehen sariak lortu dituzte\nMikro-ipuin lehiaketaren hamabigarren edizioan saritutako idazlanak jakinarazi ditu Euskokultur Fundazioak. Fundazio honek eta Pamiela argitaletxeak antolatzen dute sariketa, Nafarroako Gobernuko Hezkuntza Departamentuaren laguntzaz. Guztira Nafarroako eta Ipar Euskal Herriko 75 ikastetxek 1.635 ikaslek parte hartu dute azken edizio honetan.\nSaridunen artean, D ereduko Lehen Hezkuntzan, Berako Ricardo Baroja ikastetxe publikoko Eneko Etxeberria Osuak eskuratu du lehen saria, ‘Tximeletaren maitemintzea’ ipuinarekin. Kategoria berean, Ricardo Baroja ikastetxeko Aimar Arandia Elizondok ohorezko aipamena jaso du, ‘Arantzako istorioa (egizko istorioa)’ idazlanarekin.\nA ereduko Bigarren Hezkuntzan, berriz, Lekaroz BHIko Irene Alexandra Males Pintok eskuratu du lehen saria, ‘Aitatxi ez dago’ idazlanarekin. Kategoria berean, Lekaroz BHIko Francisco Gutierrezek ohorezko aipamena jaso du, ‘Aitzakiarik zaharrena’ ipuinarekin.\nAingeru Epaltzak, Inma Erreak, Ines Castiellak, Izaskun Etxeberriak, Fertxu Izquierdok eta Jon Abrilek osatu dute aurtengo epaimahaia. Saritutako egile bakoitzak diploma bat eta Pamiela argitaletxearen liburu sorta bana jasoko du, apirilaren 10ean Tuteran eginen den ekitaldian. Sustrai Colina bertsolari eta idazleak hartuko du parte sari-banaketetan, aurtengo edizioko artista gonbidatu moduan. Gainera, egile hauen guztien ipuinak biltzen dituen liburuxka argitaratuko du Pamielak eta ekainean aurkeztuko da, Iruñeko Liburu Azokan.